text:
Шәриғәт
Шәриғәт (ғәрәпсә бойроҡ.күрһәтмә, закондар) — мосолмандарҙың дини ҡанундар йыйылмаһы.Ҡөрьәнде өйрәнеү-тәфсир фәнен, ә хәҙистәрҙе өйрәнеү Сөнәне тыуҙырған кеүек, дини әҙәбиәттең ошо ике тармағы нигеҙендә дин белеме теология(Ҡаләм) һәм хоҡуҡ белеме- фикх барлыҡҡа килә.
Фикх — дөйөм белеү тигәнде аңлатһа ла, һуңғы осорҙа «дини закондарҙы белеү» мәғәнәһенә тап килә. Хәйер, шәриғәткә дин белеме лә, хоҡуҡ белеме лә туплана, уның өлөштәрен тәшкил итә.
Шәриғәт төп дүрт сығанаҡҡа — Ҡөрьәнгә,Сөннәгә, Ижмағҡа һәм Ҡыясҡа нигеҙләнеп эшләнгән. Бына ошо сығанаҡтарҙы өйрәнү һәм файҙаланыуҙа уларҙың ҡайһыһына күберәк өҫтөнлөк бирергә тигән һорау тыуа. Аллаһ исеме менән эшләнгән шәриғәт закондары һәм шул осорҙағы тәҡдимдәр ошоғаса үҙгәрешһеҙ ҡала. Ҡайһы бер мосолман илдәрендә суд-хөкөм эштәрендә уларҙы әле лә иҫәпкә алалар. Шәриғәт әлегәсә йәелк һәм йәнһеҙ мөлкәткә хосуси милекселекте Аллаһ исеме менән законлаштыра. Шәәәриғәттә шулай уҡ намаҙ, тәһәрәт, ураҙа, зәкәт, хаж һәм йыһат (жихад) турында тулы күрһәтмәләр бар.
Шәриғәт хөкөмдәре[үҙгәртергә | вики-тексты үҙгәртергә]
Фикһ китаптарында түбәндәге хөкөмдәрҙе осратырға мөмкин:
- Фарыз (ғәрәпсә бурыс, мәжбүриәт) эш. Фарыз эште үтәү мәжбүри.
- Важиб (ғәрәпсә кәрәкле, зарури) эш шулай уҡ мәжбүри
- Сөннәт (ғәрәпсә ғәҙәт, йола) хуплана торған эш.
- Мөбах (ғәрәпсә рөхсәт ителгән)
- Харам (ғәрәпсә тыйылған)
- Мәкруһ (ғәрәпсә шелтәләнә) торған тыйылған эш.


c: text/html

text:
“Башҡортостандың йыл уҡытыусыһы, башҡорт, рус һәм татар телдәре буйынса йыл уҡытыусыһы” исеме өсөн быйыл 200 гә яҡын педагог көрәшкәйне. Абруйлы комиссия ағзалары ун биш бәйгесенең оҫталығын юғары баһалап, уларҙы еңеүсе һәм лауреат тип иғлан итте. Президент Мортаза Рәхимов билдәләүенсә, уҡытыусы һөнәрен һайлаусылар балалар менән эшләүҙе ғүмерлек бурыс тип иҫәпләй. Былтыр Президент указы менән Башҡортостандың халыҡ уҡытыусыһы исеме булдырылғайны. Әлегә дәүләт наградаһы ике кешегә бирелде. Баш ҡаланың 42 се мәктәбендә эшләгән Лиза Әғәҙуллина был юғары бүләктең беренсе лауреаты.
Быйыл тәүге тапҡыр татар теле һәм әҙәбиәте уҡытыусыһы конкурсы уҙғарылды. Саҡмағоштағы Имәнлекүл урта мәктәбенән Рита Ғимранова биш финалистың береһе. Милли телдә белем биргән уҡытыусы әйтеүенсә, һәр бала әсә телен белергә, үҙ халыҡының тарихы менән таныш булырға тейеш.
Президент Указы менән Салауат районы Лағыр мәктәбенең башҡорт теле уҡытыусыһы Венера Ситдиҡова ла илле мең һум күләмендәге премия менән бүләкләнде. Венера Мәхәсим ҡыҙы башҡорт теле һәм әҙәбиәте буйынса йыл уҡытыусыһы бәйгеһендә еңеүсе.
Республиканың мәғариф министры Зиннәт Аллаяров белдереүенсә, уҡытыусыларҙы дәртләндереү маҡсатында уҙғарылған Йыл уҡытыусыһы конкурстары үҙҙәрен тулыһынса аҡлай. Бәйгеләр бер яҡтан уҡытыусы һөнәренең абруйын күтәрә, икенсе яҡтан педагогтарға матди ярҙам сығанағы ла булып тора.

robotstxt: allowed

filter: keep


text:
Республикала 74 эшҡыуар контрафакт өсөн яуаплылыҡҡа тарттырылды
Башҡортостанда 74 эшҡыуар икенсе компанияларҙың тауар билдәләрен законһыҙ ҡулланғаны өсөн яуаплылыҡҡа тарттырылды. 2012 йылда был бизнесмендар икенсе компанияларҙың тауар билдәләрен, тауар етештерелгән урын исемен, хеҙмәтләндереү билдәһен йәки бер төрлө тауарҙар өсөн уларға оҡшаш билдәләр ҡулланғаны өсөн прокурор тикшереүе материалдары буйынса республиканың Арбитраж суды менән административ яуаплылыҡҡа тарттырылды.
БР Прокуратураһы сайтында хәбәр ителеүенсә, эшҡыуарҙар законға ҡаршы «SOCHI 2014», «Nike», «Adidas», «Bosch», «Chanel», «Смешарики» тауар билдәләре аҫтында контрафакт косметика продукцияһы, спорт кейеме, балалар өсөн тауарҙар, төҙөлөш инструменттары һатҡан. Уларҙың лицензиаттар менән әлеге тауар билдәләрен ҡулланыуға хоҡуҡ биреү тураһында лицензиялы килешеүҙәре, шулай уҡ күрһәтелгән тауар билдәләре аҫтында һатылған продукцияны Рәсәй территорияһына индереүҙең законлы булыуын раҫлаған документтары булмаған.
Административ материалдар төбәктең Арбитраж суды менән ҡаралғандан һуң, эшҡыуарҙарға 690 мең һум суммаға штраф һалынды һәм контрафакт продукция тартып алынды.


text:
Башҡортостан Хөкүмәтендә Дәүләт милке менән идара буйынса федераль агентлыҡ етәкселеге менән осрашыү үттеФото: Газиз Юсупов
Башҡортостан Хөкүмәтендә Дәүләт милке менән идара буйынса федераль агентлыҡ етәкселеге менән осрашыү үтте
Башҡортостан Хөкүмәтендә Дәүләт милке менән идара буйынса федераль агентлыҡ етәкселеге менән осрашыү үттеФото: Газиз Юсупов
Өфөлә Башҡортостан Хөкүмәте Премьер-министры Азамат Илембәтовтың Дәүләт милке менән идара буйынса федераль агентлыҡ етәксеһе урынбаҫары Павел Потапов менән осрашыуы үтте.
Осрашыу барышында республикала ер һәм милек мәсьәләләрен хәл итеүҙә яҡтарҙың үҙ-ара тығыҙыраҡ эшләүе тураһында килешеүгә өлгәшелде. Атап әйткәндә, федераль ерҙәрҙең бер өлөшөн республиканың торлаҡ төҙөлөшө программаһына йәлеп итеү күҙ уңында тотола.
Йәнә бер федераль орган – Торлаҡ төҙөлөшөн үҫтереүгә булышлыҡ итеү федераль фонды – торлаҡ төҙөлөшөнә, шул иҫәптән уларҙы комплекслы үҙләштереүгә тәғәйенләнгән ер участкалары баҙарын үҫтереүҙә ярҙам итәсәк.
Торлаҡ төҙөлөшө өсөн бүленгән ер участкаларын һатыуҙан алынған килем республика бюджетына һәм муниципаль берәмек бюджеттарына тигеҙ нисбәттә йүнәлтеләсәк.
Осрашыуҙа вице-премьерҙар Илшат Тажетдинов һәм Әнүәр Мәхмүтов ҡатнашты, тип хәбәр итә Башҡортостан Хөкүмәтенең матбуғат хеҙмәте.


text:
Фото:
Эшҡыуарлыҡ һәм туризм буйынса дәүләт комитетының яңы етәксеһе тәғәйенләнде
Фото:
28 ғинуарҙа Башҡортостан Президенты Рөстәм Хәмитов үҙ указы менән БР Эшҡыуарлыҡ һәм туризм буйынса дәүләт комитеты рәйесе итеп Руслан Кинйәкәевты тәғәйенләне. Әлегә тиклем ул республика инвалидтар йәмәғәт ойошмалары производство предприятиелары Ассоциацияһын етәкләне.
Был вазифала ул ведомствоны 2010 йылдың авгусынан етәкләүсе Айҙар Хәлиловты алыштырҙы.
Белешмә өсөн. БР Эшҡыуарлыҡ һәм туризм буйынса дәүләт комитеты үҙ компетенцияһы сиктәрендә бәләкәй һәм урта эшҡыуарлыҡты, туризмды һәм туризм индустрияһын үҫтереү һәм яҡлау өлкәһендә тармаҡ-ара яраштырыу, планлаштырыу һәм функциональ көйләү менән шөғөлләнеүсе республика башҡарма власть органы булып тора.


text:
Башҡортостандың сауҙа нөктәләрендә урында етештерелгән продукттар күбәйә
ӨФӨ, 2015 йыл, 6 март. /«Башинформ» мәғлүмәт агентлығы, Юлия Антипина/.
Республика магазиндары кәштәләрендә урында етештерелгән продукттар күбәйә. Өфөлә үткән матбуғат конференцияһы «Аҙыҡ-түлек хәүефһеҙлеге: ассортимент, сифат, хаҡтар» темаһына арналды.
— Килеп тыуған иҡтисади хәлгә бәйле күп кенә етештереүселәр әйләнештән төшөп ҡалды, әммә улар алмаштырылды, — тип билдәләне Башҡортостандың Сауҙа һәм ҡулланыусылар хоҡуҡтарын яҡлау буйынса дәүләт комитеты рәйесе Рөстәм Камалетдинов. — Сауҙа әйләнешендә урындағы продукцияның өлөшө артты. Мәҫәлән, бөгөнгө көндә сырҙарҙың 80 проценты Рәсәйҙә, шул иҫәптән Башҡортостанда етештерелгән.
Эксперттар билдәләүенсә, төрлө кимәлдәге магазиндар Башҡортостанда сығарылған продукттар менән ҡыҙыҡһына башлаған. Мәҫәлән, сауҙа майҙансыҡтарының 90 процентҡа яҡыны урындағы ассортимент менән эшләй. Улар бигерәк тә ҙур булмаған ауыл хужалығы предприятиелары, фермер хужалыҡтары менән хеҙмәттәшлек итә.
Ҡайһы бер предприятиелар һатып алыусыларҙың иғтибарын йәлеп итеү өсөн йәшелсәләрҙе йыуыу өсөн ҡорамалдар, төрөү материалдары һатып ала, фирма магазиндарын аса, тип билдәләне ведомство башлығы.
Сауҙа буйынса дәүләт комитеты күҙаллауынса, аҙыҡ-түлеккә хаҡтар кинәт күтәрелмәйәсәк. Киреһенсә, йәшелсәләргә миҙгелле хаҡтар кәмеүен билдәләй: ике аҙна эсендә помидорҙар 30 һумға арзанайған. Иттең ҡиммәтләнеүен дә хаҡтарҙың миҙгелле тирбәлеүенә бәйләйҙәр.
— Быйыл етештереүселәр ауыл хужалығы йәрминкәләрендә әүҙем ҡатнашты. Ит ҡыйбатланды, сөнки әлегә етештереүселәрҙең һатып алыусыларға тәҡдим итерлек продукцияһы юҡ. Ихтыяж юғары кимәлдә ҡала, — тип аңлатма бирҙе Рөстәм Камалетдинов.
Башҡортостанда миҙгелле продукттарға хаҡтар үҫешен кәметеү буйынса эш алып барыла. Бының өсөн башҡа төбәктәр һәм яҡын сит илдәрҙән тауар килтереүселәр менән үҙ-ара эш итеү әүҙемләшә. Продукцияны аралашсыларһыҙ һатып алыуға баҫым яһала.


text:
Фото:
Рөстәм Хәмитов: БР Хөкүмәтендә тоталь таҙартыу булмаясаҡ
Фото:
Башҡортостан Республикаһы Хөкүмәте һәм төбәктең башҡа власть структуралары кадрҙарҙы тоталь «таҙартыу» менән шөғөлләнергә тейеш түгел. Шундай белдереү яһаны бөгөн «Берҙәм Рәсәй» фирҡәһенең «Модернизациялауҙың төбәк аспекттары: яңы кешеләр, яңы ҡарарҙар» форумындағы сығышында төбәк башлығы Рөстәм Хәмитов.
— Республикала дәүләт һәм муниципаль хеҙмәт институттарын модернизациялауҙы, шулай уҡ уларҙың кадрҙар составын яңыртыуҙы күҙаллаған административ реформа үткәреү көтөлә,— тине Рөстәм Хәмитов. — Һәм бында беҙ «Берҙәм Рәсәй» партияһының «Кадрҙар резервы — илдең профессиональ командаһы» проектына ҙур өмөттәр бағлайбыҙ. Әммә шул уҡ ваҡытта билдәләп үткем килә: яңы етәксе тәғәйенләнгәндән һуң дәүләт органдарында кадрҙарҙы тоталь таҙартыу практикаһы онотолорға тейеш. XIX быуатта уҡ «Табыш — еңеүсегә» исемен алған кадрҙар сәйәсәтенең был стиле АҠШ-та һөҙөмтәһеҙ тип табылған һәм закон менән тыйылған. Беҙ был юлдан бармаясаҡбыҙ. Башҡортостан Республикаһы Хөкүмәте нигеҙҙә урындағы кадрҙар иҫәбенә формалашҡан һәм артабан да шулай формалашасаҡ. Шул иҫәптән беҙ йәш белгестәргә лә таянасаҡбыҙ. Иң мөһиме – улар һәйбәт профессионал булырға һәм республика алдында торған мәсьәләләрҙе хәл итә алырға тейеш.


text:
Башҡортостан төбәк финансына идара итеү сифатының юғары булыуын раҫланы
ӨФӨ, 2016 йыл, 16 сентябрь. /«Башинформ» мәғлүмәт агентлығы, Олеся Серёгина/.
Башҡортостан йәнә төбәк финансына идара итеү сифаты юғары булған субъекттар иҫәбенә инде. Республика федераль рейтингтың юғары баҫҡысын дүрт йыл рәттән биләй, тип хәбәр иттеләр Башҡортостан Финанс министрлығының матбуғат хеҙмәтендә.
Рәсәй Финанс министрлығы 2015 йыл йомғаҡтары буйынса мониторинг һөҙөмтәләрен иғлан итте. Баһа биргәндә ҡаҙнаны планлаштырыу һәм үтәү, дәүләт милкенә идара итеү, муниципалитеттар менән финанс мөнәсәбәттәре һәм бюджет процесының асыҡлығы кеүек күрһәткестәр иҫәпкә алына.


text:
Рөстәм Хәмитов Ишембай халҡын ҡаланың 75 йыллығы менән ҡотланыФото: Олег Яровиков
Рөстәм Хәмитов Ишембай халҡын ҡаланың 75 йыллығы менән ҡотланы
Рөстәм Хәмитов Ишембай халҡын ҡаланың 75 йыллығы менән ҡотланыФото: Олег Яровиков
ӨФӨ, 2015 йыл, 11 февраль. /«Башинформ» мәғлүмәт агентлығы, Илья Спиридонов/.
10 февралдә Башҡортостан Башлығы Рөстәм Хәмитов Ишембайға нигеҙ һалыныуға 75 йыл тулыуға арналған тантаналы сарала ҡатнашты. Рөстәм Хәмитов ҡаланың сәнәғәт предприятиелары продукцияһы күргәҙмәһен ҡараны, Ишембай халҡын байрам менән ҡотлап, дәүләт наградалары тапшырҙы.
– Ишембай ере төйәгебеҙҙең тарихында мөһим роль уйнаны – ул башҡорт нефть тармағының сығанағына әүерелде. 1932 йылдың майында тап ошонда мастер Михаил Коровников бригадаһы быраулаған 702-се скважинанан нефть фонтаны урғылды. Шунан башланды ла инде Башҡортостандың нефть сығарыу сәнәғәте, – тип билдәләне республика Башлығы.
Данлы хеҙмәт традицияларын дауам итеүсе предприятиелар араһынан Рөстәм Хәмитов «Ишембайнефть», Ишембай махсус химик катализаторҙар заводын, «Инман» ябыҡ акционерҙар йәмғиәтен һәм «Витязь» машиналар төҙөү компанияһын атаны.
2010 йылдан Ишембайҙа төп капиталға инвестициялар күләме 1,5 миллиардтан 2,7 миллиард һумға тиклем күтәрелгән. Былтыр сәнәғәт етештереүе индексы уртаса республика кимәленә – 103,5 процентҡа еткән. Һуңғы дүрт йылда район тупланма бюджетының килем өлөшө 35-тән 48 процентҡа артҡан.
Шуның менән бергә ҡалала проблемалы урындар ҙә бар. Төбәк етәксеһе һүҙҙәренсә, бөгөнгө көнгә ойоҡ һәм трикотаж фабрикалары тулы ҡеүәтенә эшләмәй, Ишембай машиналар төҙөү заводында милексе менән ауырлыҡтар килеп тыуҙы. Әлеге ваҡытта ошо мәсьәләләрҙе хәл итеү юлдары ҡарала.
Республика Башлығы фекеренсә, халыҡтың социаль именлеге, тормош кимәленең юғарылығы ҡала властары һәм предприятиелары эшмәкәрлегендә тәүге урында булырға тейеш.
Ҡалала мәҙәниәт һәм мәғариф системаһы үҫеше мәсьәләләренә ҙур иғтибар бирелә, тип билдәләне Башҡортостан Башлығы үҙ сығышында.
– Ишембай – бик матур ҡала. Һеҙ төҙөкләндереү буйынса конкурстарҙа ҡатнашып, яҡшы һөҙөмтәләргә ирештегеҙ. Кешеләрҙең таҙалыҡ һәм тәртип булдырырға тырышыуы күренеп тора. Ҡала хеҙмәттәренең эше яйға һалынған, – тип белдерҙе төбәк етәксеһе.
Рөстәм Хәмитов ветерандарға һәм Ишембай ҡалаһының почетлы граждандарына яҡшы эштәре һәм әүҙем тормош позициялары өсөн рәхмәт белдерҙе.
Сығыштың тулы стенограммаһы һәм бүләкләнеүселәр исемлеге республика Башлығының рәсми сайтында баҫылған.


text:
Фото:
Һиндостан Илсеһенең хәләл ефете Өфөләге ҡарттар һәм инвалидтар йорто-интернатында булды
Фото:
Һиндостан Илсеһенең хәләл ефете Ира Малхотра республикаға визиты сиктәрендә кесаҙна, 28 июндә, Өфөләге ҡарттар һәм инвалидтар йорто-интернатында булды, унда медицина блогын, ололар йәшәгән бүлмәләрҙе, ашхананы, теген оҫтаханаһын, китапхананы ҡараны.
Ира Малхотра ханым менән әңгәмә барышында учреждение директоры Айрат Ҡадиров, был ҡарттар йорто-интернаты — республикалағы ололарҙы социаль хеҙмәтләндереү менән шөғөлләнеүсе биш учреждениеның береһе, тип билдәләне. Ошондай уҡ интернаттар Октябрьскийҙа, Архангел районында, Дүртөйлө районының Иҫке Байыш һәм Иглин районының Көҙәй ауылдарында эшләп килә.
— Өфө йорт-интернатында 235 кеше йәшәй, ололар ҙа, 18 йәштән үткән инвалидтар ҙа бар, — тип аныҡлап китте Айрат Ҡадиров. – Улар бында социаль һәм медицина ярҙамының өр-яңы стандарттарына ярашлы хеҙмәтләндерелә. Бүлмәләр башлыса бер-ике-өс кешегә иҫәпләнгән, бөтөн тейешле медицина, рекреацион-һауыҡтырыу һәм реабилитация базаһы, ял итеү һәм дауалау физкультураһы менән шөғөлләнеү өсөн биналар бар. Шулай уҡ стоматология кабинеты, фитобар һәм бөҙрәхана эшләй.
Коляскалағы инвалидтар өсөн, ә улар бында 70-ләгән кеше, пандустар, таянғыстар ҡуйылған, ишектәр киңәйтелгән, бер һүҙ менән әйткәндә, ҡаршылыҡһыҙ хәрәкәт итеү өсөн бөтә шарттар ҙа тыуҙырылған, шулай ҙа был категориялағы кешеләр өсөн яраҡлаштырылмаған бүлмәләр ҙә бар әле.
Интернат ике корпустан тора, беренсеһе -1991 йылда, икенсеһе 2007-лә сафҡа индерелгән. 140 хеҙмәткәр, өс табип, 15 шәфҡәт туташы эшләй, тәүлек әйләнәһенә дежур итеү ойошторолған.
Ира Малхотра ханым мәрхәмәтлек бүлексәһен ҡараны, бөгөнгө көндә ҡарттар йортонда түшәктән тора алмаған 50 пациент көн итә.
Һиндостан ҡунағы бында йәшәүселәр менән дә аралашты. Әйткәндәй, интернатта 11 пар йәшәй. Ира Малхотраға уларҙың барыһының да интернатта танышыуы тураһында бәйән иттеләр.
Ҡул эштәре бүлмәһендә ҡунаҡҡа үҙҙәренең ижад емештәрен күрһәттеләр, күңелдәренә яҡтан шөғөлдәре тураһында һөйләнеләр.
— Күңелһеҙләнергә тура килмәй, беҙ һәр ваҡыт эш менән мәшғүлбеҙ. Сигеү сигәбеҙ, һүрәт төшөрәбеҙ, бильярд, шахмат уйнайбыҙ, китаптар уҡыйбыҙ, һәм, әлбиттә, интернетта ваҡыт үткәрәбеҙ, сөнки һәр бүлмәлә бөтә донъя селтәренә сығыу мөмкинлеге булған компьютерҙар ҡуйылған, — тинеләр бында йәшәүселәр.
Был берҙән-бер ял формаһы түгел. Йәнә сенсор бүлмәһе, теләге булғандарға үҙҙәренең ҙур булмаған парктары ла бар. Бынан тыш, спорт ярыштарында, һәр төрлө конкурстарҙа ҡатнашыу мөмкинлеге лә булдырыла. Хакимиәт үҙҙәренең ҡурсауында булғандарҙың ялын төрләндерергә тырыша.
Китапханала Ира Малхотра китап фонды менән танышты, ниндәй китаптарға өҫтөнлөк биреүҙәре менән ҡыҙыҡһынды.
— Детективтар һәм мөхәббәт тураһындағы китаптар ҙур һорау менән ҡуллана, — тип яуап бирҙе уға Айрат Ҡадиров.
Үҙ сиратында, ҡунаҡ интернатта йәшәүселәрҙең көнкүрешенең һәм уларҙы медицина хеҙмәтләндереүенең юғары кимәлдә ойошторолоуын билдәләне. Уның әйтеүенсә, Һиндостанда бындай хеҙмәттәр күберәк шәхси учреждениеларҙа күрһәтелә һәм улар өсөн йәшәүселәрҙең үҙҙәренә түләргә тура килә.
Ира Малхотра интернат директорына аҡсалата сертификат тапшырҙы. Ул аҡсаның Мәскәүҙең һинд ҡатын-ҡыҙҙары ассоциацияһы менән йыйылыуын билдәләне. Улар йыл һайын Рәсәйҙең баш ҡалаһында йәйге һинд баҙарын ойоштороп, сара дауамында йыйылған средстволарҙы хәйриәгә йүнәлтә.
Һиндостан Республикаһының Рәсәйҙәге Ғәҙәттән тыш һәм Тулы хоҡуҡлы Илсеһе Аджай Малхотра һәм Джавахарлал Неру исемендәге мәҙәниәт үҙәге директоры урынбаҫары Санджай Веди ҡатнашлығындағы Һиндостан делегацияһы өсөн бай программа әҙерләнгән. Уларҙы ҡаланың бер нисә предприятиеһына, шул иҫәптән Өфө моторҙар эшләү берекмәһенә барыу, республика етәкселеге менән бер нисә осрашыу көтә.
Ҡунаҡтар бығаса Өфө хакимиәтендә булып, эшлекле һөйләшеүҙәр үткәргән, Башҡорт дәүләт ҡурсаҡ театры менән танышҡан. Билдәләп үтәйек, Башҡорт дәүләт ҡурсаҡ театры – Джавахарлал Неру исемендәге премияға лайыҡ булған берҙән-бер Рәсәй театры. Бындай юғары баһаға театр 1988 йылда ойошторолған «СССР – Һиндостан» фестивалендә «Һинд легендаһы» спектакле өсөн лайыҡ булған.


text:
Башҡортостан Хөкүмәте Euromoney форумында инвестиция килешеүҙәре төҙөнөФото: Олег Яровиков
Башҡортостан Хөкүмәте Euromoney форумында инвестиция килешеүҙәре төҙөнө
Башҡортостан Хөкүмәте Euromoney форумында инвестиция килешеүҙәре төҙөнөФото: Олег Яровиков
Башҡортостан Хөкүмәте, шишәмбе Өфөлә барған, Euromoney форумында инвестиция килешеүҙәре төҙөнө. Республика Хөкүмәте яғынан документтарға беренсе вице-премьер Рөстәм Мәрҙәнов ҡул ҡуйҙы.
«3-сө этап. Алдан тултырылған шприцтарҙа препараттар етештереүҙе ойоштороу. Тулы етештереү циклы буйынса инфузия иретмәһен әҙерләү өсөн концентрат Мабтера препаратын сығарыуҙы ойоштороу» проектын тормошҡа ашырыу шарттары раҫланды. Производствола 60-лап яңы эш урындары булдырыласаҡ. Ул шприцтарҙа инъекция препараттарына баҙар ихтыяжын тормошҡа ашырыуға булышлыҡ итәсәк, тип көтөлә.
«ИНМАН» ябыҡ акционерҙар йәмғиәте менән килешеү етештереү ҡеүәтен киңәйтеүҙе һәм гидравлик кран-манипуляторҙарҙы етештереүҙе арттырыуҙы күҙаллай. Проектты ғәмәлгә ашырыу һөҙөмтәһендә компания кран-манипуляторҙар сығарыуҙың йыллыҡ күләмен ике тапҡырға арттырырға ниәтләнә. Ул 220 яң эш урындары булдырыуҙы талап итәсәк.
Ике документ та килемгә һалым буйынса ташламалар рәүешендә дәүләт ярҙамын алыуҙы, шулай уҡ төбәк бюджетына күсерелгән милеккә һалым өлөшөнән бушатыуҙы ҡарай.
Бынан тыш, республика Хөкүмәте BBC World News телеканалы менән хеҙмәттәшлек итеү ниәте тураһында белдерҙе. Euromoney форумында телеканалдың Рәсәйҙәге коммерция вәкиллеге менән килешеүгә ҡул ҡуйылды.
Республиканың Иҡтисади үҫеш министрлығы һәм Top Communication GmbH Давоста Бөтә донъя коммуникация форумы сиктәрендә халыҡ-ара коммуникация үҫеше өлкәһендә хеҙмәттәшлек тураһында килешеү төҙөнө.


text:
Рөстәм Хәмитов Башҡортостан Хөкүмәтенә республика ҡалаларында ихаталарҙы төҙөкләндереү буйынса программа әҙерләргә ҡушты
Башҡортостан Президенты Рөстәм Хәмитов республика Хөкүмәтенә ихаталарҙы һәм йорт янындағы территорияларҙы төҙөкләндереү буйынса республика маҡсатлы программаһын әҙерләргә ҡушты. Программа республиканың бәләкәй һәм уртаса ҙурлыҡтағы ҡалаларына адреслы ярҙам күрһәтеүгә иҫәпләнгән.
Рөстәм Хәмитов башланғысы менән 2011 йылда был программаны тормошҡа ашырыу өсөн республика бюджетынан 300 миллион һум бүленәсәк. Был средстволар, Өфөнән тыш, 22 ҡалала һәм ҡала тибындағы ҡасабаларҙа юлдарҙы һәм өй яны территорияларын ремонтларға мөмкинлек бирәсәк. Субсидияларҙы Ағиҙел, Баймаҡ, Бәләбәй, Белорет, Бөрө, Благовещен, Дәүләкән, Дүртөйлө, Ишембай, Күмертау, Мәләүез, Нефтекама, Октябрьский, Салауат, Сибай, Стәрлетамаҡ, Туймазы, Учалы, Яңауыл, Межгорье ҡалалары һәм Приют, Шишмә ҡала тибындағы ҡасабалар аласаҡ. Уларҙа 1,391 миллион кеше йәшәй. Средстволар муниципалитеттар араһында халыҡ иҫәбенә ҡарап бүленәсәк.
Өфөлә шулай уҡ ихаталарҙы төҙөкләндереү буйынса ҡаланың үҙенең программаһы ғәмәлгә ашырыла. Ул «Берҙәм Рәсәй» партияһының «Рәсәй ҡалаларының яңы юлдары» проекты сиктәрендә тормошҡа ашырыла. Башҡортостан баш ҡалаһында йорт ихаталарын ремонтлау өсөн 574 миллион һум тотоноласаҡ.
Һуңғы 20 йыл эсендә Башҡортостан ҡалаларында йорт яны территорияларын төҙөкләндереү буйынса программа тәүгә тормошҡа ашырыла, тип хәбәр итә республика башлығының матбуғат хеҙмәте.


text:
Мәктәптәрҙә умартасылыҡ серҙәренә өйрәтә башлауҙары ихтимал
Был хаҡта Ейәнсурала умартасылар конкурсында мәғариф министрлығы вәкиле Артур Сурин белдерҙе.
Риф Ғәфүр улына 73-сө йәш. Мәсетленән Ейәнсураға тиклем 700 саҡырымды үтеп ул конкурста ҡатнашыуҙы кәрәк тип тапҡан. Ейәнсуранан Илгиз Ермаков үҙенең төп ярҙамсыһы менән килгән. Улы Илнур - ғаилә тардицияларын дауам итеүсе.
Башҡортостанда ҡортсолоҡ - ауыл хужалығының бер тармағы ғына түгел, ә халыҡтың быуаттар буйы һаҡлап килгән аҫыл йолалары ла. Уларҙы түкмәй-сәсмәй йәш быуынға тапшырыу - бәйгене ойоштороусылар шундай маҡсаттар ҡуйған.
Йәш умартасылар өсөн махсус дәреслектәр ҙә әҙерләнә. Умартысылыҡ - табышлы тармаҡ, ти белгестәр. Республикала уңғандар хатта йылына 1-2 мллн һумға тиклем саф табыш ала, ти белгестәр. Башҡортостандың 248 мәктәбендә йәш умартасылар әҙерләнә. Умартасылыҡ һәм апитерапия ғилми-тикшеренеү үҙәге ҡайһы бер мәктәптәр менән рамдар һәм башҡа кәрә-яраҡтар яһау өсөн килешеүҙәр төҙөгән.
Балалар хеҙмәткә лә өйрәнә, умартасылыҡ эшен ғәмәлдә лә күрә, ти белгестәр. Башҡорт балы даны бар доъяға таралған. Әмир Ишемғолов әйтеүенсә, Умартасылыҡ һәм апитерапия ғилми-тикшеренеү үҙәге Япоия, Ғәрәп Әмираттары, Франция, Германия һәм башҡа илдәр менән хеҙмәттәшлек итә.


text:
Бөгөн Федоровка районында «Йәш геологтар» ялан лагеры асыла
2010 йылдың 1-14 июлендә Федоровка районында мәктәп уҡыусыларының Республика Йылына арналған XXIV “Йәш геологтар” республика ялан профилле лагеры эшләйәсәк. Уны Башҡортостан Республикаһы Мәғариф министрлығы, БР Тәбиғәттән файҙаланыу һәм экология министрлығы һәм Башнедра ойоштора.
Ялан лагеры нигеҙендә балалар берекмәләре етәкселәренең квалификацияһын күтәреү конкурстарын, геоэкология буйынса дәрестәр, шулай уҡ уҡыусыларҙың геология буйынса олимпиадаһын үткәреү ҡаралған.
БР Тәбиғәттән файҙаланыу һәм экология министрлығының матбуғат хеҙмәте мәғлүмәте буйынса, лагерь эшендә республиканың 25 ҡала һәм районынан килгән юғары кластар командаһы ҡатнашасаҡ.


text:
Ҡуян ябалағы
Ҡуян ябалағы, аҡ ябалаҡ, аҡ сая урыҫ. белая сова (лат. Bubo scandiacus, Nyctea scandiaca) — ябалаҡтар отрядындағы ҡош.
Йөкмәткеһе
Ҡылыҡһырлама[үҙгәртергә | вики-тексты үҙгәртергә]
Ҡаҙ ҙурлығында. Иң ҙур ябалаҡ. Дөйөм төҫө аҡ; ҡара таптар, төртөктәр менән сыбарлан¬ған. Көндөҙ ҙә оса. Күҙ ҡабаҡтары ҡыҙыл, аяҡтары һары. Башҡа ябалаҡтарҙан аҡ төҫө, ҙурлығы менән айырыла.
Тауышы[үҙгәртергә | вики-тексты үҙгәртергә]
Тауышы көслө: «ух-хуу» йәки үҙенсәлекле сырылдау.
Йәшәү рәүеше[үҙгәртергә | вики-тексты үҙгәртергә]
Йәшәү урыны — урман, ҡая таштар, упҡындар, мәмерйәләр. Ваҡ йәнлектәр һәм ҡош-ҡорт аулай. Ултыраҡ ҡош. һирәк осрай. Ояһы ерҙә, ҡая таш һәм текә яр һикәлтәләрендә була. 2—3 бөртөк аҡ йомортҡа һала. Зарарлы кимереүселәрҙе ҡырып, ҙур файҙа килтерә.
Әҙәбиәт[үҙгәртергә | вики-тексты үҙгәртергә]
- Э. Ф. Ишбирҙин. Башҡортостан ҡоштары китабы. Өфө,1986 йыл. ИБ № 3478 28.693.35 И 90
- Остапенко В. А. Птицы в вашем доме: Справочное пособие. — М.: Арнадия, 1996. — ISBN 5-88666-011-9


text:
Йәштәр йәмәғәт берләшмәләренең 90 йыллығына арналған сараларға әҙерлек бара
10 ноябрҙә Өфөлә Хөкүмәт йортонда Башҡортостандың йәштәр йәмәғәт берләшмәләренең 90 йыллығына арналған сараларға әҙерләнеү һәм уларҙы үткәреү буйынса республика ойоштороу комитеты ултырышы үтте.
2010 йылда республика комсомол ойошмаһы төҙөлөүгә 90 йыл тула, әлеге ваҡытта уның хоҡуҡ вариҫы булып Башҡортостан Демократик йәштәр иттифағы тора.
Комсомол ойошмаһының иң яҡшы традицияларын дауам иттереү һәм дәүләт йәштәр сәйәсәтен артабан әүҙемләштереү маҡсатында быйыл июлдә БР Президенты “Башҡортостан йәштәр йәмәғәт берләшмәләре ойошторолоуының 90 йыллығы тураһында” Указға ҡул ҡуйҙы.
Юбилей датаһына арналған сараларҙы әҙерләү һәм үткәреү буйынса ойоштороу комитеты составына БР Хөкүмәте Премьер-министры урынбаҫары, БР мәҙәниәт һәм милли сәйәсәт министры Илдус Илешев, БР Президенты ҡарамағындағы Дәүләт советнигы Сергей Лаврентьев, БР йәштәр сәйәсәте, спорт һәм туризм министры Александр Никерин, БР мәғариф министры Зиннәт Аллаяров, БР торлаҡ-коммуналь хужалыҡ министры Ғеман Әсәҙуллин, шулай уҡ республика вуздары ректорҙары, киң мәғлүмәт саралары вәкилдәре һәм башҡалар инде.


text:
Тәүге ярты йыллыҡта төбәктең килемһеҙ предприятиелары зыянды ете тапҡырға кәметкән Фото: Олег Яровиков
Тәүге ярты йыллыҡта төбәктең килемһеҙ предприятиелары зыянды ете тапҡырға кәметкән
Тәүге ярты йыллыҡта төбәктең килемһеҙ предприятиелары зыянды ете тапҡырға кәметкән Фото: Олег Яровиков
ӨФӨ, 2016 йыл, 16 август. /«Башинформ» мәғлүмәт агентлығы, Олеся Серёгина/.
Башҡортостанстат мәғлүмәттәренә ярашлы, тәүге ярты йыллыҡта республикалағы килемһеҙ предприятиеларҙың зыяны 2015 йылдың ғинуар-июнь айҙары менән сағыштырғанда 6,8 тапҡырға — 8,3 миллиард һумға тиклем кәмегән. Былтырғы беренсе ярты йыллыҡ йомғаҡтары буйынса предприятиеларҙың зыяны 56,3 миллиард һум тәшкил иткән. Статистика тикшереүе бәләкәй предприятиеларға, банктарға, страховка һәм бюджет ойошмаларына ҡағылмаған.
Ошо осорҙа килемһеҙ хужалыҡ итеү субъекттарының өлөшө 24,8-ҙән 21,1 процентҡаса кәмегән.
Дөйөм алғанда, ғинуар-июнь айҙары йомғаҡтары буйынса төбәктәге ҙур һәм урта предприятиелар, ойошмалар 82,2 миллиард һумлыҡ табыш алған, был 2015 йылғы күрһәткестән 10 процентҡа күберәк.
Июнь аҙағына түләнмәгән кредит 17,9 миллиард һум тәшкил иткән, ошо сумманың 74,6 проценты — тәьминәтселәр алдындағы бурыс. Дебитор бурысы — 34,2 миллиард һум, ошо сумманың 63,5 проценты — һатып алыусыларҙың бурысы.


text:
Йәштәр көнө Баймаҡ районында үтәсәк
Йәштәр көнө 29-31 июлдә Граф күле буйында, Баймаҡ районының Мерәҫ ауылы эргәһендә үтәсәк. Байрам Башҡортостан Республикаһында Милләт-ара татыулыҡты нығытыу йылына арнала һәм Бөтә донъя башҡорттары ҡоролтайы, йәштәрҙең «Маҡсат» төбәк йәмәғәт ойошмаһы ярҙамында үткәрелә. Был хаҡта БР Йәштәр сәйәсәте һәс спорт министрлығында хәбәр иттеләр.
Сараның төп маҡсаттары – Башҡортостан йәштәрен бергә туплау, сәләмәт тормошто пропагандалау, үҫеп килеүсе быуынды рухи-әхлаҡи тәрбиәләү.
Йәштәр көнөнөң программаһы ҙур һәм ҡыҙыҡлы. Футбол, волейбол, көрәш, көс экстримы һәм кикбоксинг буйынса спорт ярыштары ойоштороласаҡ. Төп сәхнәлә ҡыҙҙар араһында матурлыҡ конкурсы һәм егеттәр өсөн дә конкурс үтәсәк. Традицион рәүештә тирмәләр һәм милли аш-һыу конкурстары буласаҡ. Шулай уҡ байрам программаһында – художестволы үҙешмәкәрлек конкурсы, Шаяндар һәм тапҡырҙар клубы фестивале. Спорт һәм мәҙәни сараларҙан тыш, семинарҙар, тренингтар планлаштырыла.
Шулай уҡ саралар сиктәрендә Башҡортостандың алдынғы рок-төркөмдәре һәм популяр эстрада йырсылары ҡатнашлығында «Дәрүиш-Хан» төркөмө йырҙарының авторы һәм башҡарыусыһы Дим Мәннәнов иҫтәлегенә концерт үтәсәк.


text:
Башҡортостанда йәш ғалимдар өсөн конкурс иғлан ителде
БР Йәштәр сәйәсәте, спорт һәм туризм министрлығы 2009 йылда фән һәм техника өлкәһендә Дәүләт республика йәштәр премияһына дәғүә итеүгә документтар ҡабул итеүе тураһында иғлан итте.
Ул БР Министрҙар Кабинеты ҡарары менән 2002 йылда республиканың фәнни ҡеүәтен үҫтереү һәм иң һәләтле йәш ғалимдарҙы дәртләндереү маҡсатында булдырыла.
БР Йәштәр сәйәсәте, спорт һәм туризм министрлығынан хәбәр итеүҙәренсә, был осорҙа 14 йәш ғалим һәм ете коллектив лауреат булды.
Йыл һайын тәбиғәт, техник һәм гуманитар фәндәр өлкәһендә өс премия бирелә.
Конкурста ғилми хеҙмәткәрҙәр, юғары уҡыу йорттары уҡытыусылары, аспиранттар, докторанттар, халыҡ хужалығы белгестәре шәхси рәүештә, шулай уҡ авторҙар коллективы составында (иң күбе биш кеше) ҡатнаша ала. Дәғүәселәрҙең йәше 35 йәштән ашмаҫҡа тейеш.
Дәүләт премияһына дәғүә итеүгә күрһәтелгән ғилми тикшеренеүҙәр һөҙөмтәләре (дәүләт сере булып торған мәғлүмәттәрҙән тыш) матбуғатта баҫылып сыҡҡан булырға тейеш.
Эштәр 1 июлгә тиклем Өфө ҡалаһы, Ленин урамы, 10, 27-се кабинет адресы буйынса ҡабул ителә. Белешмәләр өсөн телефон: 251-57-11.


text:
Беҙ суҡыш
Беҙ суҡыш, ала сәпсәү, оҙонаяҡ сәпсәү, кәкресуҡыш. (урыҫ. Шилоклювка, лат. Recurvirostra avosetta) — Ҡара, Азов һәм Каспий диңгеҙҙәрендә, Урта Азия һәм Себер күлдәрендә йәшәй торған, суҡышы оҙон кәкере беҙгә оҡшаған, оҙон аяҡлы эре көйөлдө.
Ҡылыҡһырлама[үҙгәртергә | вики-тексты үҙгәртергә]
Ҡарға ҙурлығындағы сәпсәү. Түбәһе, муйынының аҫ яғы, ҡанаттарындағы арҡыры һыҙыҡтар ҡара,- кәүҙәһенең ҡалған өлөшө аҡ. Нәҙек һәм бик оҙон аяҡтары күкһел төҫтә. Нәҙек оҙон суҡышы өҫкә ҡарай кәкре, һыуҙа яҡшы йөҙә. Башҡа сәпсәүҙәр менән бутау мөмкин түгел.
Тауышы[үҙгәртергә | вики-тексты үҙгәртергә]
Тауышы яңғырауыҡлы: «кли-и-кли-и» йәки «көйөк-көйөк».
Йәшәү рәүеше[үҙгәртергә | вики-тексты үҙгәртергә]
Ялан һәм далаларҙағы ҙур һыу буйҙарында йәшәй. Күсмә ҡош. Бик һирәк осрай. Ояһын ерҙе соҡоп эшләй. Көрән-ҡара таптар менән сыбарланған 4-бөртөк һарғылт һоро йомортҡа һала.
Туҡланыуы[үҙгәртергә | вики-тексты үҙгәртергә]
Ваҡ һыу бөжәктәре менән туҡлана.
Һылтанмалар[үҙгәртергә | вики-тексты үҙгәртергә]
- The EBCC Atlas of European Breeding Birds — Распространение шилоклювки в Европе
- Численность по странам
Әҙәбиәт[үҙгәртергә | вики-тексты үҙгәртергә]
- Э. Ф. Ишбирҙин. Башҡортостан ҡоштары китабы. Өфө,1986 йыл. ИБ № 3478 28.693.35 И 90
- Терминологический словарь по зоологии. Русско-башкирский и башкирско-русский (Т. Г. Баишев, 1952)
{{|de}}


text:
Фото:
Белорет халҡы кәрәҙле элемтә проблемаларынан яфа сигә
Фото:
Белорет халҡы кәрәҙле элемтә проблемаларынан йонсой. Был турала БР Хөкүмәте Президиумының Белорет районының социаль-иҡтисади үҫеше перспективаларына арналған күсмә ултырышында Башҡортостан Президенты Рөстәм Хәмитов белдерҙе.
— Кәрәҙле элемтәнең бында «әле һүнә, әле яна» принцибы буйынса эшләүенә үҙемә инанырға тура килде, — тине Президент. – Кешеләр яфаланырға тейеш түгел.
Рөстәм Хәмитов әйтеүенсә, ул алдынғы кәрәҙле телефон бәйләнеше операторҙары менән берлектә БР Элемтә һәм киң коммуникациялар министрлығына был мәсьәләне хәл итергә күрһәтмә бирергә ниәтләй.


text:
Монголияның һәр икенсе бал ҡорто - Башҡортостандан
Монголия Башҡортостандан тәүге 600 бал ҡорто пакетын һәм 150 инә бал ҡортон көтә. Күгәрсен һәм Ейәнсура райондарында тупланған был ҡиммәтле йөк бөгөн оҙатыласаҡ. Башҡортостан умартасылыҡ һәм апитерапия буйынса ғилми-тикшеренеү үҙәге етәксеһе Әмир Ишемғолов әйтеүенсә, июндә тағы бер партия бал ҡорттарын оҙатырға планлаштырыла. Хәҙер, Монголиялағы һәр икенсе бал ҡорто — сығышы менән Башҡортостандан, тип тулы ышаныс менән раҫларға мөмкин буласаҡ.
Әйткәндәй, Монголия июнь айында Башҡортостан умартасылыҡ һәм апитерапия буйынса ғилми-тикшеренеү үҙәге продукцияһын күрәсәк донъяның берҙән-бер иле түгел. 18-22 июндә ул Истанбулда Башҡортостан мәҙәниәте көндәрендә күргәҙмә-дегустацияла ла ҡатнашасаҡ. Шуныһы иғтибарға лайыҡ, үҙ баҙарын сит продукция үтеп инеүҙән тырышып һаҡлаған Төркиә властары башҡорт балын хуплап ҡабул итә. Төркиәнән һуң сиратта — Япония.


text:
Фото:
Майҙың тәүге ун көнөндә почта элемтәһе бүлексәләренең эш режимы
Фото:
Май байрамдары менән бәйле, почта элемтәһе бүлексәләре айырым көндәрҙә ҡыҫҡартылған режимда эшләйәсәк.
30 апрелдә һәм 8 майҙа почта элемтәһенең бөтә бүлексәләре бер сәғәткә кәмерәк эшләйәсәк. 1 май — ял көнө. 2-7 майҙа почта ҡәҙимге режимда эшләйәсәк. 450000, Ленин урамы, 28; 450071, СССР-ҙың 50 йыллығы урамы, 47 һәм 450112, Ульяновтар урамы, 36 адрестары буйынса Өфө бүлексәләре 9 майҙа сәғәт 9-ҙан 14 сәғәткә тиклем, төшкө ялға туҡтамайынса эшләйәсәк. Стәрлетамаҡта 453100-сө почта бүлексәһе эшләйәсәк. Башҡортостан Республикаһының икенсе класлы почта элемтәһе бүлексәләре лә сәғәт 9-ҙан 14 сәғәткә тиклем асыҡ буласаҡ. Ҡалған бөтә почта бүлексәләре өсөн ял көнө билдәләнгән. 10 майҙа бөтә почта элемтәһе бүлексәләре ҡәҙимге график буйынса эшләйәсәк.


text:
Һыу бүҙәнәһе
Һыу бүҙәнәһе, һыу себеше (лат. Малыш погоныш, лат. Porzana parva)— сыйырсыҡтан бәләкәйерәк.
Ҡылыҡһырлама[үҙгәртергә | вики-тексты үҙгәртергә]
һирәк оса торған һаҡ ҡош, күберәк ерҙән, йүгереп йөрөй. Яҡшы йөҙә. Аяҡтары һәм суҡышы оҙон ғына. һырты ҡара һәм аҡ таптар менән сыбарланған ҡара-көрән. Муйыны һәм түше күкһел һоро. Ҡорһағы, ҡойроҡ аҫты көрәнһыу. Арҡыры һыҙыҡлы аҡ. Аяҡтары йәшел, суҡышының осо йәшкелт һары, төбө ҡыҙыл. Башҡа һыу тауыҡтарынан бәләкәй булыуы менән айырыла.
Тауышы[үҙгәртергә | вики-тексты үҙгәртергә]
Тауышы киҫкен: «бот-бот-ботт» һәм «выйт-ҡорр».
Йәшәү рәүеше[үҙгәртергә | вики-тексты үҙгәртергә]
Яр буйындағы шырлыҡтарҙа йәшәй. Ваҡ бөжәктәр һәм үлән орлоҡтары менән туҡлана. Күсмә ҡош. Киң генә таралған. Ояһы һыуҙағы ҡамыштарҙа йәки түңгәктәрҙә.
Ҡыҙғылт һары таплы 6—9 бөртөк һарғылт төҫтәге йомортҡаһы була. Ите өсөн аулайҙар.


text:
Сибайҙа «Мәктәп-балалар баҡсаһы» белем биреү комплексы асылды
Республика көнө алдынан Сибайҙа «Мәктәп-балалар баҡсаһы» белем биреү комплексы асылды. Яңы бина ҡаланан алыҫ булған Арҡайым биҫтәһендә урынлашҡан. Был хаҡта Башҡортостандың Мәғариф министрлығынан хәбәр иттеләр. Ведомствонан асыҡлауҙарынса, комплекс асылыуын халыҡ ҙур түҙемһеҙлек менән көтөп алған. Бында меңдән ашыу йәш ғаилә йәшәй, күбеһенсә — балалары булған йәш ғаиләләр. Яңы бинаға нигеҙ 2010 йылда һалынған.
— 150 урынлыҡ башланғыс белем биреү мәктәбен һәм балалар баҡсаһын асыу Арҡайым биҫтәһенең социаль проблемаларын хәл итеүҙә йәнә бер аҙым, — тине Сибай хакимиәте башлығы, «Берҙәм Рәсәй» партияһының урындағы сәйәси советы секретары Хәлит Сөләймәнов. – 20 йыл элек булдырылған биҫтәлә хәл итерлек мәсьәләләр етерлек әле. Уларҙың береһе балаларға мәктәпкәсә белем биреүгә ҡағыла ине. Һәм бөгөн был мәсьәлә хәл ителде.
«Балалар баҡсалары — балаларға» проекты сиктәрендә быйыл «Көнсығыш» биҫтәһендә 220 урынлыҡ балалар баҡсаһы төҙөлә башлауы хаҡында ла хәбәр итте ул. Бынан тыш, 2012 йылға республика адреслы инвестицион программаһына 140 урынлыҡ йәнә бер мәктәпкәсә белем биреү учреждениеһы индерелгән. Шулай уҡ Сибайҙа 110 урынлыҡ «Сулпылар» балалар баҡсаһы реконструкцияланасаҡ.
Арҡайым биҫтәһендәге белем биреү комплексы республиканың Дәүләт Йыйылышы – Ҡоролтайҙың һәм Дәүләт Думаһының «Берҙәм Рәсәй» фракцияһы депутаттары ярҙамында төҙөлгән.


text:
«Китап» нәшриәте республиканың төньяҡ-көнсығыш райондарына «изгелек һәм мәңгелекте сәсәсәк»
Зәйнәб Биишева исемендәге «Китап» Башҡорт нәшриәтендә республиканың төрлө райондарында киңәйтелгән күсмә күргәҙмә-һатыу ойоштороу йолаға әүерелә. Быйыл мартта «Китаптың» сираттағы автоярышы Башҡортостандың төньяҡ-көнсығыш райондары буйлап старт ала. Сара Мәҙәниәт йылына арналған. Республика халҡының уҡыу әүҙемлеген арттырыуға саҡырылған, традицион акция барышында китап продукцияларының күргәҙмә-сауҙаһы ойоштороласаҡ.
Был төбәк халҡына нәшриәт төрлө-төрлө, ҡыҙыҡлы, ә иң мөһиме, кәрәкле әҙәбиәт тәҡдим итәсәк. Ул уҡытыу-методик әсбаптар, Башҡортостандың билдәле яҙыусылары һәм шағирҙарының әҫәрҙәр йыйынтығы, балалар китаптары, белешмәләр, һүрәтле фото альбомдары, шулай уҡ мосолман, йыртмалы, мәктәп календарҙары. Һатып алыусыларҙы Рим Әхмәтовтың «Книга откровений. По следам «Одолень-травы», «Рисунки и знаки пещеры Шульганташ (Каповой)» альбом-каталогы кеүек, яңы китаптар ҡыуандырасаҡ.
«Китаптан» хәбәр итеүҙәренсә, 24 мартта китап продукцияһының киңәйтелгән күргәҙмә-сауҙаһы Салауат районының Малаяҙ ауылында Район мәҙәниәт йорто фойеһында ойоштороласаҡ, 25 мартта — Дыуан районының Мәсәғүт ауылында Район мәҙәниәт йорто фойеһында, 26 мартта — Мәсетле районының Оло Ыҡтамаҡ ауылында Район мәҙәниәт йорто фойеһында, 27 мартта — Ҡыйғы районының Үрге Ҡыйғы ауылында Район мәҙәниәт йорто фойеһында, 28 мартта — Балаҡатай районының Яңы Балаҡатай ауылында Район мәҙәниәт йорто фойеһында.
Күргәҙмә-һатыуҙар үткәреү урыны һәм ваҡыты тураһында тулыраҡ мәғлүмәтте теләүселәр урындағы район гәзиттәрендә белә ала.


text:
Рөстәм Хәмитов Тарих, тел һәм әҙәбиәт институтының 80 йыллығына арналған саралар тураһындағы указға ҡул ҡуйҙы
Башҡортостан Президенты Рөстәм Хәмитов «2012 йылда Рәсәй Фәндәр академияһы Өфө ғилми үҙәгенең Тарих, тел һәм әҙәбиәт институты федераль дәүләт бюджет учреждениеһының 80 йыллығына арналған сараларҙы әҙерләү һәм үткәреү тураһында»ғы Указға ҡул ҡуйҙы.
Республика башлығы юбилейлы саралар исемлеген һәм уларҙы ойоштороу һәм үткәреү буйынса республика ойоштороу комитеты составын раҫларға ҡушты. Уның составына Президент Хакимиәте, Хөкүмәт, министрлыҡ, ведомстволар, ғилми учреждениелар, «Башҡортостан» телерадиокомпанияһы вәкилдәре инде.
Указға ярашлы, юбилей сараларын үткәреүгә бәйле бөтә сығымдар учреждениеның үҙенең средстволары һәм бюджеттан тыш сығанаҡтар иҫәбенә финансланырға тейеш. Указ үтәлешенә контроллек итеү Башҡортостан Президенты Хакимиәтенә йөкмәтелә.


text:
Республикала ОСАГО полистарына сират кәмегән Фото: Арина Рәхимҡолова
Республикала ОСАГО полистарына сират кәмегән
Республикала ОСАГО полистарына сират кәмегән Фото: Арина Рәхимҡолова
ӨФӨ, 2016 йыл, 17 октябрь. /«Башинформ» мәғлүмәт агентлығы, Галина Бахшиева/.
Башҡортостан Хөкүмәтендә республикала ОСАГО полистарын һатыу буйынса «берҙәм агент» системаһының эшенә йомғаҡ яһалды.
Бөгөн Башҡортостан Хөкүмәте Премьер-министры Рөстәм Мәрҙәнов етәкселегендә уҙған оператив кәңәшмәлә хәбәр итеүҙәренсә, 1 сентябрҙән 11 октябргә тиклем төбәктә «берҙәм агент» системаһы аша 4,2 меңдән ашыу ОСАГО килешеүе төҙөлгән. Шуның менән бергә сентябрь-октябрь айҙарында Күмертау ҡалаһында меңгә яҡын ОСАГО полистары һатылған.
Әле муниципалитеттарҙа ОСАГО полистары менән бәйле хәлгә мониторинг үткәрелә. Башҡортостан ҡала һәм райондарында сираттың яйлап кәмеүе күҙәтелә.
Башҡортостан Хөкүмәтендә үткән ултырышта билдәләүҙәренсә, халыҡ «берҙәм агент» системаһына аңлау менән ҡарай.
Сентябрҙә Башҡортостандың Милли банкына килгән ялыуҙар һаны август айындағы ошондай уҡ күрһәткестәрҙән ике тапҡырға кәмерәк.
Төбәктә ОСАГО килешеүҙәрен төҙөгәндә өҫтәмә хеҙмәттәр тәҡдим итеү һәм аварияһыҙ йөрөү коэффициентын тупаҫ ҡулланыу буйынса ялыуҙар һаны кәмегән, тип хәбәр иттеләр Башҡортостан Хөкүмәтенең матбуғат хеҙмәтендә.
Бынан алда Башҡортостан Хөкүмәте Рәсәй автостраховкалаусылар союзына республиканы ОСАГО полистарын һатыу буйынса «берҙәм агент» системаһына индереүҙе һорап мөрәжәғәт иткәйне. Рәсәй автостраховкалаусылар союзы президиумы тейешле ҡарар ҡабул итте һәм 30 августан төбәктә «берҙәм агент» системаһы эшләй башланы.


text:
Татьяна көнөн ҡымыҙ менән
Урыҫ студенттары байрамында башҡортостанда студенттарҙы ҡымыҙ менән һыйланылар.
Ғөмүмән, республикала эскеселек менән көрәштә төрлө алымдар ҡарала. Бал урынына ҡымыҙҙан тыш Урал аръяғы райондарында хәҙер туйҙарҙы иҫерткестәрһеҙ үткәреү ҙә модаға инә бара.
Башҡортостан ҡатын-ҡыҙҙар берлеге делегацияһы Мәскәүгә юлланды. Башҡалала улар ватандаштар йәмғиәте-сәләмәт тормош алып барыу тип атлған күргәҙмәлә ҡатнаша.
Башҡортостан вәкилдәре Дюртөйлө һәм Әбйәлил райондары өлгөһөндә эш алымдарын күрһәтә. Быларҙан тыш ике документаль фильм да алып барыла. Уларҙың береһе ғәиләгә социаль ярҙам йылына арнала, икенсеһендә Әбйәлил районында алкоголле эсемлектәрһеҙ туй күрһәтелә.
Элекке Һамар губернаһы Бөгөлмә өйәҙенең Кисеүсат исемле башҡорт ауылында мулла ғаиләһендә доньяға килгән мәғрифәтсе-ғалим, яҙыусы Ризаитдин Фәхретдиндың тыуыуына 150 йыл тула Был шәмбе Татарстандың Әлмәт районы Кисеүсат ауылында арҙаҡлы шәхестең юбилейына арналған саралар уҙғарыла. Унда башҡортостан делегацияһы ла ҡатнаша.
Рәсәй Фәндәр академияһы Башҡортостан ғилми үҙәге белгесе Миңлеғәле Нәҙерғолов әйтеүенсә, апрель айында Диниә Назараты һәм Мәрйәм Солтанова исемендәге мәҙрәсә менән берлектә мәғрифәтсенең ижади эшмәкәрлегенә арналған ҙур ғилми-ғәмәли конференция ойошторола. Бынан тыш Башҡортостанда ризаитдин Фәхретдиндың ҡулъяҙмалары араһынан һайланма әҫәрҙәре лә баҫыла.


text:
Мортаза Рәхимов Болгарияның Рәсәйҙәге илсеһе менән осрашты
26 сентябрҙә Башҡортостан Президенты Мортаза Рәхимов Республика йортонда Болгария Республикаһының Рәсәй Федерацияһындағы Ғәҙәттән тыш һәм Тулы хоҡуҡлы илсеһе Пламен Грозданов менән осрашты. Республикаға ул Рәсәйҙә Болгария йылы сиктәрендә үткәрелгән Болгарияның рәсми делегацияһы сараларында ҡатнашыу өсөн килгән.
Башҡортостан менән Болгария араһында иҡтисадта һәм социаль өлкәлә хеҙмәттәшлекте киңәйтеү мәсьәләләре ҡаралды. Мортаза Рәхимов әйтеүенсә, ике республика араһында бәйләнештәр күптән һалынған, тик уларҙы тергеҙергә һәм үҫтерергә кәрәк. Пламен Грозданов Мортаза Рәхимовтың тәҡдимен хупланы һәм, Болгария тағы ла тығыҙыраҡ мөнәсәбәттәрҙе юлға һалыу яҡлы, тип һыҙыҡ өҫтөнә алды. Атап әйткәндә, Болгария илсеһе фекеренсә, инновациялар өлкәһендәге берлектәге проекттар перспективалы. Дипломат, Болгарияла энергияның яңы төрҙәре менән бәйле эшкәртмәләр бик тә талап ителә, тип хәбәр итте. Шулай уҡ болгар белгестәрен Башҡортостан ғалимдарының нанотехнология өлкәһендәге эшкәртмәләре лә ҡыҙыҡһындыра.
Мортаза Рәхимов менән Пламен Грозданов туризм, аҙыҡ-түлек етештереү буйынса берлектәге предприятиелар ойоштороу өлкәһендә бойомға ашырырлыҡ проекттарҙы ла тикшерҙе.


text:
Башҡортостан шағирҙары Төркиәнең Тарсус ҡалаһында әҙәби осрашыуҙа ҡатнаша
Башҡортостандың халыҡ шағиры, Салауат Юлаев исемендәге дәүләт премияһы лауреаты Ҡәҙим Аралбаев һәм Стәрлетамаҡтан шағирә, Баязит Бикбай исемендәге премия лауреаты Сулпан Миңлебаева билдәле төрөк шағир-импровизаторы Караджаоглан иҫтәлегенә арналған XII Халыҡ-ара шиғриәт кисәләрендә ҡатнаша.
БР Мәҙәниәт министрылығының ТӨРКСОЙ халыҡ-ара ойошмаһындағы вәкиле Әхәт Сәлихов хәбәр итеүенсә, Төркиәнең Тарсус ҡалаһында үткәрелгән сарала Әзербайжан, Ҡаҙағстан, Ҡырғыҙстан, Төркиә, шулай уҡ Рәсәй Федерацияһы субъекттары – Алтай Республикаһы, Саха Республикаһы һәм башҡа төбәктәрҙән шағирҙар ҡатнаша.
Бынан тыш, Төркиәнең Токат ҡалаһында үткәрелгән шиғриәт кисәләрендә билдәле башҡорт шағирәһе, филология фәндәре кандидаты Рәсимә Ураҡсина ҡатнаша.
Саралар программаһында төрөк шағир-импровизаторҙарының сығыштары, ҡала мэрҙары менән осрашыуҙар, тарихи һәм тәбиғәт ҡомартҡылары менән танышыу ҡаралған. Сит ил вәкилдәре үҙҙәренең әҫәрҙәрен шулай уҡ туған телдәрендә уҡып ишеттерәсәк, тип хәбәр иттеләр БР Мәҙәниәт министрлығының матбуғат хеҙмәтенән.


text:
Ҡаты диск
Ҡаты диск һаҡлағысы йәки HDD, йәки ҡаты диск, ҡайһы берҙә диск, компьютерҙарҙа берәй ниндәй мәғлүмәт һаҡлау өсөн ҡулланыла. Ҡаты дискта мәғлүмәт һаҡлау өсөн магниттар ҡулланыла. Ҡаты диск һыйыҙырышлығы күбеһенсә гигабайттарҙа үлсәнелә (Гб). Гигабайт бер мең мегабайт тирәһе, һәм мегабайт бер миллион байт тирәһе; гигабайт яҡынса бер миллиард байт. Ҡайһы бер ҡаты дисктарҙың мөмкинлектәр шул тиклем ҙур булғанлыҡтан, уларҙың һыйҙырышлыҡтары терабайттарҙа үлсәнелә (Тб), ошо бер терабайт яҡынса мең гигабайт (1 Тб = 1024 Гб)
Төрлө интерфейстар[үҙгәртергә | вики-тексты үҙгәртергә]
Ҡаты дискта төрлө интерфейстар һәм порттар ҡулланыла. Интерфейс ғәмәлдә ике өлөштән тора. Беренсеһе, сигнал тапшырыу спецификацияһы. Был үҙ эсенә, нидәй кабельдар ҡулланылыуын, ниндәй оҙонлоҡағы кабельдар була ала һәм башҡаларҙы аныҡлай. Икенсе өлөш, интерфейста аныҡлы тел ҡулланыуын тасурилай. Был сара сигналдың ниндәй булыуы тураһында әйтә. Ҡаты дисктарҙың төрлө төрҙәре булғандай, шулай уҡ интерфейстарҙың да төрлө төрҙәре бар. 2009 йылда ҡаты дискты тоташтырыу өсөн Serial ATA (бер-бер артлы ATA) элемтәһен ҡулланғандар.
Тәүҙә IDE тоташтырыуы тип аталған элемтәне, бөгөн Parallel ATA (параллель ATA) тип атайҙар. Ҙур данныйҙар эшкәртеүсе үҙәктәрҙә сүс-оптик каналды йыш ҡулланалар.
Серверҙар өсөн SCSI интерфейсын бик йыш ҡулланалар. SCSI интерфейстың бер нисә төрҙәре һәм версиялары бар, параллель һәм бер-бер артлылы SCSI ҡушымталар, һәр бер киңәйтеү шарттары тиҙлеккә һәм хаҡына ҡарай. Серверҙарҙа бер нисә SCSI дикстар бер береһе менән бергә йыш ҡулланыла, был данныйҙарҙы юғалтыуҙан һаҡлау өсөн йәки боҙоуға ҡаршы эшләнә (был RAID тип билдәле - һәм тағы күп төрлө конфигурация һайлау формалары бар).


text:
Фото:
Павел Астахов бала хоҡуҡтары буйынса вәкилдәрҙең VII съезына йомғаҡ яһаны
Фото:
Өфөлә РФ субъекттарында бала хоҡуҡтары буйынса вәкилдәрҙең VII съезы үҙ эшен тамамлай. Уның сиктәрендә аҙаҡҡы сара – уҡытыу семинары ойошторолдо. Быйыл ул опека һәм попечителлек органдары белгестәре өсөн үткәрелде.
— Улар – балаларға, ғаиләгә, уларҙың проблемаларына иң яҡын торған кешеләр, — тине РФ Президенты янындағы Бала хоҡуҡтары буйынса вәкил Павел Астахов. – Улар беренселәрҙән булып ошо проблемаларҙы хәл итергә тотона. Әммә йыш ҡына был хеҙмәткә ҡарата дәғүәләр ҙә ишетелә. Әлеге семинар опека органдары белгестәренең белемен арттырыу маҡсатында ойошторола. Минең өсөн опека һәм попечителлек органдары эшмәкәрлегенең төп һөҙөмтәһе – ул ниндәйҙер сәбәптәр арҡаһында ғаиләһенән тартып алынған баланы туғандары янына кире ҡайтарыу, етем балаларҙы яңы ғаиләләргә урынлаштырыу. Был — эшмәкәрлектең сифатын күрһәткән критерийҙар.
Павел Астахов хәбәр итеүенсә, һуңғы бер йыл эсендә генә 16 меңдән ашыу етем бала һәм ата-әсә ҡарауынан мәхрүм ҡалған 50 меңгә яҡын бала асыҡланған.
Шул уҡ ваҡытта ыңғай динамика ла күҙәтелә. Йыл һайын асыҡланған етем балалар һаны – 40 процентҡа, етем балалар өсөн учреждениелар һаны 24 процентҡа кәмегән. Шулай уҡ балалар йорттарында тәрбиәләнеүселәр һаны – 35 процентҡа, ата-әсә ҡарауынан мәхрүм ҡалған балалар тураһындағы мәғлүмәттәр буйынса дәүләт банкында иҫәптә торған балалар һаны 30,4 процентҡа кәмегән. Сит илдәрҙә йәшәгән ғаиләләргә уллыҡҡа бирелгән сабыйҙар һаны яҡынса 64 процентҡа кәмегән.
Шулай ҙа, Бала хоҡуҡтары буйынса вәкил билдәләүенсә, Рәсәйҙә етемдәр һаны үтә күп. Йыл башына ҡарата ул 83,3 меңгә еткән.
Форум йомғаҡтары турһында һүҙ йөрөтөп, Павел Астахов бала хоҡуҡтары буйынса вәкилдәрҙең профессиональ кимәле артыуын билдәләне. Уның һүҙҙәренсә, Бала хоҡуҡтары буйынса вәкилдәр институты балалар һәм ғаилә эштәре буйынса федераль кимәлдә эшләп килгән 19 ведомствоны берләштереп тора.
Быйыл барлыҡ фекер алышыу майҙансыҡтары Республика клиник психотерапия үҙәгендә, Республика балалар клиник дауаханаһында, «Мәрхәмәт» хәйриә фондының Һаулыҡ мөмкинлектәре сикләнгән балалар өсөн үҫеш үҙәгендә һәм махсуслаштырылған Сабый йортонда үткәрелде.
— Был майҙандарҙа РФ субъекттарында бала хоҡуҡтары буйынса вәкилдәр балалар һаулығын һаҡлау өлкәһендәге көнүҙәк мәсьәләләрҙе тикшерҙе, медицина хеҙмәтләндереүе өлкәһендә бала хоҡуҡтарын тормошҡа ашырыу буйынса тәжрибә уртаҡлашты, — тине Павел Астахов.
Уның һүҙҙәренсә, әйтеп ишеттерелгән барлыҡ тәҡдимдәр, башланғыстар һәм иҫкәрмәләр съезд резолюцияһына индереләсәк һәм балалар сәләмәтлеген һаҡлау өлкәһендәге закондарҙы камиллаштырыу буйынса эшмәкәрлектә мотлаҡ ҡулланыласаҡ. Бынан тыш, улар Рәсәй Президентына махсус докладтар әҙерләнгәндә иҫәпкә алынасаҡ.


text:
Республика дәүләт хеҙмәттәре порталы менән эшләү хәҙер уңайлыраҡ
6 ноябрҙә Башҡортостан Республикаһының Төбәк дәүләт хеҙмәттәре порталы (РПГУ) яңырҙы. БР Мәғлүмәт технологиялары буйынса агентлығында билдәләүҙәренсә, порталдың дизайны ғына түгел, структураһы ла үҙгәрҙе, сайт мәғлүмәти яҡтан нығыраҡ тулыланды, яңы бүлектәр барлыҡҡа килде.
Сайт буйынса навигация һәм меню ябайлаштырылды. Кәрәкле мәғлүмәтте эҙләү тиҙләтелде. Шарттар буйынса ла, шулай уҡ власть органдары буйынса ла хеҙмәттәр каталогы төҙөлдө.
Яңы версияны төҙөүселәр аудитория менән кире бәйләнешкә лә иҫәп тота. «Кире бәйләнеш» махсус бүлегендә яңыртылған дәүләт хеҙмәттәре порталының нисек эшләүе тураһында һорауҙар буйынса кәңәшләшеп, сайттың эше буйынса үҙ фекерең менән уртаҡлашырға, теләктәр һәм күреп ҡалған хаталар буйынса хәбәрҙәр яҙып ҡалдырып була


text:
Фото:
Фоат Хантимеров: Валоризация республиканың 946 мең кешеһенә ҡағылды
Фото:
— Рәсәй пенсия системаһында иң мөһим ваҡиғаларҙың береһе булып валоризация торҙо, — тине бөгөн, ведомствоның беренсе ярты йыллыҡтағы эшмәкәрлегенә яҡынса йомғаҡ яһап, Рәсәй Пенсия фондының БР буйынса бүлексәһе идарасыһы Фоат Хантимеров.
Валоризацияны иҫәпкә алып, республиканың 946 мең кешеһенә пенсия түләүҙәре арттырылды.
Хәтерегеҙгә төшөрәбеҙ, республика пенсионерҙары, 1991 йылға тиклем хеҙмәт стажының һәр йылы өсөн пенсияның страховка өлөшөнөң 1 проценты күләмендә өҫтәмә түләү алыу хоҡуғына эйә. 1991 йылдан 2002 йылға тиклем хеҙмәт стажы булғандар, нисә йыл эшләүҙәренә ҡарамаҫтан, өҫтәмә рәүештә тағы 10 процент ала.
Фоат Хантимеров һөйләүенсә, валоризация буйынса уртаса өҫтәмә бер пенсионерға 964 һум тәшкил итте. Һәр тәғәйен осраҡта өҫтәмә түләү күләме граждандың 2002 йылдың 1 ғинуарына ҡарата пенсияһының страховка өлөшө күләменә бәйле. Өҫтәмә түләү проценттары тап ошо сумманан иҫәпләп сығарыла.
Бынан тыш, 1 ғинуарҙан пенсиялары йәшәү минимумынан кәмерәк булған пенсионерҙарға Пенсия фонды социаль түләүҙәр бирә башланы. Республикала йәшәү минимумы 3939 һум күләмендә билдәләнгән.
Пенсия тағы бер тапҡыр 1 апрелдән арттырылды. Хеҙмәт пенсияһы 6,3 процентҡа артты. Хәҙер хеҙмәт пенсияһының уртаса күләме республикала 7300 һум тәшкил итә, ә ҡартлыҡ буйынса пенсии – 7600 һум.
Пенсия фонды белгестәре Башҡортостанда пенсияһына социаль өҫтәмә алыусы пенсионерҙар һаны кәмеүен билдәләй. Быйыл өс айҙа 97 мең кешенән был һан 79 меңгә тиклем кәмене. Был пенсия түләүҙәренең һиҙелерлек артыуы тураһында һөйләй.
РФ Пенсия фондының республика буйынса бүлексәһе етәксеһе яҡын арала пенсионерҙарҙы тағы бер индексация көтөүе хаҡында һөйләне. 1 июлдән дәүләт пенсияһы күләме 3,5 процентҡа артасаҡ.


text:
Төбәктә II «Йәштәр проекты - 2012» республика конкурсы башланды
Башҡортостандың Йәштәр сәйәсәте һәм спорт министрлығы «Йәштәр проекты — 2012» республика йәштәр бизнес-проекттары һәм бизнес-идеялары конкурсы башланыуы хаҡында иғлан итә.
Һәләтле йәш эшҡыуарҙарҙы асыҡлау һәм уларға финанс ярҙам күрһәтеү, йәштәр араһында эшҡыуарлыҡ башланғыстарын тормошҡа ашырыу өсөн шарттар булдырыу, республиканың ғәмәлдәге бәләкәй предприятиеларын үҫтереү һәм яңыларын булдырыу процесын әүҙемләштереү бәйгенең төп маҡсаттары булып тора.
Конкурста 30 йәшкә тиклемге шәхси эшҡыуарҙар, бәләкәй эшҡыуарлыҡ субъекттары, шулай уҡ бизнес менән шөғөлләнгән йәштәр коллективтары ҡатнаша ала.
Еңеүселәр «Иң яҡшы йәштәр бизнес-проекты» һәм «Иң яҡшы йәштәр бизнес-идеяһы» номинацияларында гранттар менән наградланасаҡ.
Заявкалар 3 октябргә тиклем Өфө ҡалаһы, Ленин урамы, 10, 271-се бүлмә адресы буйынса БР Йәштәр сәйәсәте һәм спорт министрлығында ҡабул ителә. Белешмәләр өсөн телефон: (347) 251-57-23.


text: Республикабыҙҙағы эре ҡалаларҙың береһендәге вокзалда булды был ғибрәтле хәл. Тәү ҡарамаҡҡа халыҡтың һәммәһе лә бында сәфәр маҡсатында йыйылған кеүек, кемдер автобусы килеп туҡтау менән уға йүгерә, икенселәр транспорттан төшкәс тә бынан тайыу яғын ҡарай. Баҡтиһәң, барыһы ла беҙ уйлағанса түгел. Йөҙләгән кеше ағымы араһында әрпеш ике малай иғтибарымды йәлеп итте. Бер ҡайҙа ла ашыҡмайҙар, ниҙер көткәндәре лә йөҙҙәрендә сағылмай. Уларҙы осратмаҫ та инем, әгәр гәзит-журнал киоскына килмәһәм. Урамда сатлама һыуыҡ тантана итеүгә ҡарамаҫтан, үтә күренмәле йыртыҡ спорт шапкаһы, бысраҡ ҡына түгел, ә иҙәнде һепереүҙән ситтәре таралып, эре тешле тараҡ хәленә ингән килешһеҙ бәлтә, башы аҡтарылған “асыҡҡан” ботинка был икәүҙең кемлеген шунда уҡ “һата”. Йолҡоштарға ҡарап тороуы йәлләүес. Инәлеүҙәренә ҡарамаҫтан, һатыусынан бер нәмә лә ала алмауҙарын төшөнгәс, кафе тирәһенә яҡынлап, юлаусыларҙан ҡалған ҡалдыҡ-боҫтоҡ менән тамаҡ туйҙырырға булдылар...


text:
Рөстәм Хәмитов БР Һаулыҡ һаҡлау министрлығы коллегияһында сығыш яһаныФото: Олег Яровиков
Рөстәм Хәмитов БР Һаулыҡ һаҡлау министрлығы коллегияһында сығыш яһаны
Рөстәм Хәмитов БР Һаулыҡ һаҡлау министрлығы коллегияһында сығыш яһаныФото: Олег Яровиков
Республиканың Һаулыҡ һаҡлау министрлығы кесе йома, 20 февралдә, коллегияның киңәйтелгән ултырышында уҙған йылдағы һаулыҡ һаҡлау идаралығы һәм учреждениелары органдары эшмәкәрлегенә йомғаҡ яһаны. Коллегия эшендә Башҡортостан Президенты Рөстәм Хәмитов ҡатнашты.
— Һаулыҡ – төп нигеҙле йәшәү ҡиммәте, — тип билдәләне Рөстәм Хәмитов, Һаулыҡ һаҡлау министрлығы коллегияһы ултырышында ҡатнашыусылар алдында сығыш яһап. — Кешеләр һаулығы мәсьәләләре нисек һөҙөмтәле хәл итеүҙән һәм һаулыҡ һаҡлау системаһы нисек көйлө эшләүҙән беҙҙең киләсәк тора.
Республикала бишенсе йыл рәттән халыҡтың тәбиғи үҫеше һаҡланып килә. Тыуым үткән йылдар күрһәткестәрен тотороҡло арта. 2013 йылда 60 меңләп бала тыуған. Балалар үлеме иҫәбе буйынса ла уртаса Рәсәй кимәләнен түбәнерәк. Әммә халыҡтың дөйөм үлеме юғары булып ҡала – йылына 54 мең кеше.
— 90 йылдарҙа республика йәшәү оҙонлоғо буйынса лидер ине, хәҙер беҙ Рәсәйҙә 7-8 урындарҙа. Шуға ҡарамаҫтан, дөйөм йәшәү оҙонлоғоноң күрһәткесе бер йылға үҫкән, — тине Рөстәм Хәмитов.
Республика Президенты медиктар алдында иғтибар һәм хәл итеүҙе талап иткән бер төркөм мөһим маҡсатты билдәләне. Тәү сиратта ул ҡан әйләнеше системаһы ауырыуҙарынан үлемде кәметеү. Былтырғы йомғаҡтар буйынса һәр өсөнсө кеше быға оҡшаш ауырыуҙарҙан яфалана. 2012 йыл менән сағыштырғанда сирләгәндәрҙең иҫәбе бер процентҡа үҫкән. Тағы ла бер проблема – суицидтар. Яҡынса мәғлүмәттәр буйынса, көн һайын республикала 3-4 кеше үҙ-үҙенә ҡул һала.
Рөстәм Хәмитов үҫмерҙәр араһында үҙ-үҙҙәрен үлтереүселәр һанының үҫеүенә айырыуса иғтибар итте.
— Белгестәр әҙерләргә, терапия үҙәктәре асырға кәрәк. Сөнки юғары тыуым тулҡыны артынан үлемдәр иҫәбенең артыуы килә. Демография мәсьәләһе – иң мөһимдәрҙең береһе, — тип билдәләне Президент.
Элеккесә медицина кадрҙарына ихтыяж ауылдарҙағы кеүек, ҡалаларҙа ла һаҡлана.
— Беҙ был проблема тураһында даими һөйләйбеҙ, әммә етди алға китеүҙәр был мәсьәләлә әлегә юҡ. Йыл һайын медицина университетын 700 кеше тамамлай. Маҡсатлы юллама менән уҡырған ингән — сығарылыш студенттарының 15 проценты райондарға ҡайтмай. Уйлауымса, был һан бик ныҡ кәметелгән, — тип проблемаға баҫым яһаны Рөстәм Хәмитов. — Муниципалитеттар кимәлендә медицина кадрҙарын ауылға йәлеп итеү өсөн комплекслы саралар булдырырға кәрәк.
Республика халҡы өсөн шифахана-курорт хеҙмәттәренең арзан булыуы яҡшыны теләп ҡала.
— Эшләп килгән туғыҙ шифаханала йылына бер мең тирәһе кеше ял итә, шул уҡ ваҡытта Башҡортостан һаулыҡ йорттарында табыш кимәле уртаса күрһәткестәрҙән юғары булғандар ғына дауалана ала. Һәм йыш ҡына шифаханаларҙа хеҙмәттәр күрһәтеү шарттары уларҙың хаҡына тап килмәй, — тип Башҡортостан шифаханалары ресурстарын һөҙөмтәһеҙ тотоноуға иғтибар итте республика башлығы.
2013 йылға йомғаҡтар менән Башҡортостандың һаулыҡ һаҡлау министры Георгий Шебаев сығыш яһаны. Медицина ведомствоһы етәксеһе республикала уҙғарылған диспансеризацияның йомғаҡтарын килтерҙе. Беренсе этапта 650 мең тирәһе кеше медицина тикшереүе үткән, ул халыҡтың 16 процентын тәшкил итә. Рөстәм Хәмитов үткән йылдар диспансеризацияларында ябай тонометрҙар ярҙамында табиптар ҡайһы берҙә ауыр сирҙәрҙе асыҡлағандарын иҫкә алды.
— 21 быуатта беҙҙең иң юғары технологиялар һәм медицина ҡорамалдары булып бындай юғары үлем күрһәткестәренә һәм сирҙәр иҫәбенең артыуына эйә булыу оят, — тине республика башлығы.
Башҡортостан Президенты медицина йәмғиәтен үҙ көстәрен тупларға һәм уны хеҙмәтләндереү сифатына, медицина ярҙамы күрһәтеү кимәленә һәм республиканың һәр кешеһе менән эш итеүгә йүнәлтергә саҡырҙы.
— Һеҙҙән башҡа кем, кешене, ауырыуҙарҙан дауаланыу теләге менән шарлатандар буйһоноуында бармай, ә үҙенең һаулығы тураһында үҙаллы ҡайғыртырға өйрәтәсәк.
Рөстәм Хәмитов һаулыҡ һаҡлау системаһының бөтә структураларында эште көйгә һалыу, муниципалитеттар, шәхси инвесторҙар ресурстарын йәлеп итеү, медицина туризмын ойоштороу кәрәклеген билдәләне.
Республика Президенты төбәктә берҙәм хоспис хеҙмәтен булдырыу һәм был йүнәлештә белгестәр әҙерләү зарурлығына иғтибар итте. Бындай ярҙамға Башҡортостанда биш меңләп кеше мохтаж.
Сара аҙағында Рөстәм Хәмитов иң яҡшы һаулыҡ һаҡлау хеҙмәткәрҙәренә юғары дәүләт наградаларын тапшырҙы. «Башҡортостан Республикаһы алдындағы ҡаҙаныштары өсөн» орденына БР һаулыҡ һаҡлау министры урынбаҫары Александр Афанасьев лайыҡ булды.


text:
Башҡортостанға Финляндияның рәсми делегацияһы киләсәк
13 декабрҙә Өфөгә Финляндияның Европа эштәре буйынса һәм тышҡы сауҙа министры Александер Стубб етәкселегендәге Финляндия Республикаһының рәсми делегацияһы киләсәк. Делегация составында Финляндияның Рәсәйҙәге илсеһе Матти Анттонен, министрлыҡтар һәм ведомстволар хеҙмәткәрҙәре, эшлекле даирә вәкилдәре лә бар.
Ике көн дауамында сит ил ҡунаҡтары Башҡортостан етәкселеге менән осрашыуҙар үткәрәсәк, Өфөнөң техник вуздарында буласаҡ, эшлекле партнерҙар менән һөйләшеүҙәрҙә ҡатнашасаҡ. 13 декабрҙә Өфөнөң Президент-отелендә Башҡортостан менән Финляндия бизнесмендарының бәйләнештәр биржаһы үтәсәк. 14 декабрҙә Конгресс-холда Финляндия-Башҡортостан эш төркөмөнөң ултырышы уҙғарыласаҡ.


text:
Өфө 16 мең доза синтетик наркотиктар тартып алынған
Өфө 16 мең доза синтетик наркотиктар тартып алынған.
Полиция хеҙмәткәрҙәре тилерткес матдәләр һатыусыларҙы ла ҡалға алған. Һатыуға әҙерләнгән наркотик ҡаптарын һынау өсөн генә хоҡуҡ һаҡлаусыларға бер-нисә сәғәт талап ителә. Наркотиктар һатыу менән, яҡынса мәғлүмәттәр буйынса, ойошҡан төркөм шөғөлләнгән. Ҡулға алыныусылар берүбереһен бик яҡшы белә. Уларҙың иң өлкәненә ни бары 18 йәш. Енәйәтсел юл менән табылған аҡсаны кемдер күңел асыуға тотонған, кемдер юғары уҡыу йортона уҡырға инеү өсөн йыйған.


text:
Миәкә районында Мөхәммәт пәйғәмбәр сәхәбәләренә мемориал ҡуйылды
Миәкә районының Илсеғол ауылы янындағы Нарыҫтау тауында Мөхәммәт пәйғәмбәр сәхәбәләре Зөбәйер бин Зәйет менән Абдрахман ибн Зөбәйергә мемориал ҡуйылды.
Сәхәбәләр исеме яҙылған һәм ярымайлы тирмәнән торған мемориаль комплекс Башҡортостан мосолмандары инициативаһы менән ҡуйылған.
Бында изге әруахтарҙы хөрмәтләп иҫкә алырға Башҡортостандан, Рәсәйҙең башҡа төбәктәренән, Тажикстандан, Үзбәкстан һәм ғәрәп илдәренән меңгә яҡын мосолман килде.
Был ваҡиғаларҙың шаһиты Сәйфулла Әмировтың һөйләүенсә, тантанаға йыйылыусылар аҡһаҡал, Йылайыр районы Ҡаҙырша ауылынан 84 йәшлек имам Нуретдин Игебаевтың, Башҡортостандағы дин әһелдәренең, Рәсәйҙең алдынғы баҫмалары – «Ислам» журналы һәм «Әс-Сәләм» гәзите вәкилдәренең вәғәздәрен тыңлаған.
Дин таратыусылар ил, республика етәкселегенә эштәрендә уңыштар, оҙон ғүмер, һаулыҡ, именлек, сәскә атыуҙарын теләй. Пәйғәмбәр арҡаҙаштарының ҡәберен тәрбиәләп тороуҙары, бында меңәр йыл элек йәшәгән мосолмандар тураһындағы мәғлүмәтте хәҙерге заманға тиклем килтереп еткерә алғандары өсөн яҡын тирәләге ауылдар халҡына айырып рәхмәт әйтә.
Риүәйәттәргә ярашлы, сәхәбәләр Нарыҫтау башында ерләнгән, ә тау итәгенән ағып сыҡҡан шишмә шифалы иҫәпләнә. Борон-борондан бында Урта Азиянан, Ҡаҙағстандан, Кавказдан киләләр, айлап бында йәшәйҙәр, һыу менән дауаланалар.
Мөхәммәт пәйғәмбәрҙең VII быуатта беҙҙең яҡтарға үҙенең арҡаҙаштарын ебәреүе хаҡындағы мәғлүмәтте бихисап билдәле тикшеренеүселәр ҙә раҫлай. Үҙенең хеҙмәттәрендә был хаҡта Ҡазан тарихсыһы Хисаметдин бин Шәрәфетдин һәм башҡорт яҙыусыһы Тажетдин Ялсығолов телгә ала, башҡорттарҙан беренсе булып ислам ҡабул иткән кеше хаҡында мәғлүмәт бирә. Билдәле ислам белгесе Осман Нури Топбаш (Төркиә), Нәҡшбәндиә суфыйсылыҡ тәриҡәте башлығы шейех Мөхәммәт Нәҙим әл-Хаҡҡани (Төньяҡ Кипр) Мөхәммәт пәйғәмбәр менән беҙҙең яҡтарға ебәрелгән өс сәхәбәнең исемен атай, һәм уларҙың ҡайһыларының Нарыҫтауҙа ерләнеүенә аңлатма бирә.


text:
Фото:
Өфө хакимиәтенең Муниципаль милеккә идара итеү комитеты 13 миллион һумдан ашыу аҡса эшләгән
Фото:
Өфө хакимиәтенең Муниципаль милеккә идара итеү комитеты торлаҡ булмаған муниципаль фонд объекттарын ҡуртымға алыу килешеүҙәре төҙөү хоҡуғына аукцион үткәрҙе. Һөҙөмтәлә дөйөм майҙаны ике мең самаһы квадрат метрлыҡ ете лот һатылды. Күләме 13 миллион һумдан ашыу дөйөм суммаға йыллыҡ ҡуртым түләүҙәре менән аукцион үткән тип табылды.
Өфө хакимиәтенең Муниципаль милеккә идара итеү комитетынан хәбәр итеүҙәренсә, ете лот буйынса берҙән-бер ҡатнашыусыларға башланғыс хаҡ буйынса ҡуртымға алыу тураһында килешеү төҙөргә тәҡдим ителгән, өс лот буйынса сауҙа заявкалар булмағанға күрә үткәрелмәгән тип табылған.
Киләһе аукционды 15 октябрҙә үткәреү планлаштырыла. Был көндә торлаҡ булмаған фонд объекттарын шәхси милеккә һатыу буйынса дүрт лот һатыуға сығарыласаҡ. Улаҙың иң ҡиммәтлеһенең башланғыс хаҡы 39,5 миллион һумдан артып китә. Иң арзан объекттың башланғыс хаҡы 405 мең һумға тиң.


text:
Азатлыҡ радиоһы
Азатлыҡ радиоhы (тулы исеме: ингл. Radio Free Europe/Radio Liberty «Азат Европа/Азатлыҡ радиоhы») — элекке Советтар Союзы, Көнсығыш Европа һәм Яҡын Көнсығыш илдәренең телдәрендә хәбәр иткән радио. Ошо илдәрҙең халыҡтарына ирекле мәғлүмәт еткереү өсөн ойошторолған тип һанала. Америка Ҡушма Штаттарының Конгресы тарафынан финанслана. Тапшырыуҙарын Чехияның башҡалаһы Праганан алып бара.
Йөкмәткеһе
Тарихы[үҙгәртергә | вики-тексты үҙгәртергә]
1953 йылда Америка Ҡушма Штаттары тарафынан «Азат итеү радиоhы» ойошторола; ул Советтар Союзының бар 15 милли республикаhының телдәрендә, шул иҫәптән татарса һәм башҡортса һөйләй башлай. Уның төп маҡсаты «Ватанды коммунистар диктатураhынан азат итеү» һәм «большевиктарға ҡаршы көрәш алып барыу» тип ҡуйыла. Радионы АҠШ-ның Үҙәк Разведка Идараhы (ЦРУ) етәкләй hәм финанслай. Азатлыҡ радиоhы Көнбайыш Германияның Мюнхен ҡалаһындағы студиянан һөйләй; тапшырғысы Лампертхайм ҡалаhында урынлаша.
1955 йылда Советтар Союзында был радионың тапшырыуҙарын һүндереү өсөн махсус тапшырғыстар селтәре ойошторола һәм киңәйтелә бара.
1959 йылда уға «Азатлыҡ радиоhы» тигән яңы исем бирелә.
1976 йылда «Азат Европа радиоhы» менән берләшә. «Азат Европа радиоhы» оҡшаш идеологик маҡсаттар менән ойошторолған була hәм бығаса Көнсығыш Европаның социалистик илдәренә тапшырыуҙар алып бара.
1991 йылда Рәсәйҙең беренсе Президенты Борис Ельцин Азатлыҡ радиоhына тапшырыуҙарын Рәсәйҙә алып барырға рәсми рәүештә рөхсәт итә.
1995- йылда Азатлыҡ радиоhы Чехияның башҡалаhы Прагаға күсә.
Радионың татар-башҡорт хеҙмәте[үҙгәртергә | вики-тексты үҙгәртергә]
Азатлыҡ радиоhының татар һәм башҡорт телдәрендә һөйләгән хеҙмәте бар — уның тапшырыуҙары 1953-сө йылдан эфирға сығып килә. Бөгөн радионың был хеҙмәте көнөнә бер сәғәтлек программа әҙерләй, ул эфирға тәүлегенә бер нисә тапҡыр ҡат-ҡат тапшырыла. Радионы ҡыҫҡа тулҡындарҙа һәм Интернет аша тыңлап була.
Азатлыҡ радиоhының Башҡортостанда үҙ хәбәр үҙәге юҡ; ультра-ҡыҫҡа тулҡындарҙа тапшырғыстары ла юҡ. Өфөләге ике-өс штаттан тыш корреспонденты хәбәрҙәрен телефон аша ебәреп тора.
Тәнҡит[үҙгәртергә | вики-тексты үҙгәртергә]
Азатлыҡ радиоһының «татар-башҡорт» хеҙмәте ошолай аталһа ла, дөйөм эфир ваҡытының төп өлөшөн татар телендә һөйләй. Аҙнаһына башҡорт телендә һөйләгән ваҡыты ни бары биш-ун минут ҡына тәшкил итә.
Үҙен-үҙе «объектив рәүештә» хәбәр итә тип әйтә килһә лә, Башҡортостан, башҡорт халҡы һәм теленә ҡағылған күпселек хәбәрҙәрен бер яҡлы һәм тар күҙлектән бирә. Мәҫәлән, бер айырым алынған тапшырыуында ғына: «Башкорттарҙың милләт булып ойошоуҙары Башҡортостан республикаһы төҙөлгәс генә башланған», «Салауат Юлаевтың яҙмалары татарса яҙылған», «башҡорт теле — ул татар теле», «татарҙан килеп сыҡҡан башҡорт»[1] тигән фекер-фараз ишетеп була. Радионың татар-башҡорт хеҙмәтенең Интернеттағы сайтының форумында ла милләтсел һүҙҙәр йыш ҡына яңғырай; фекерләшкән ҡатнашыусылары араhында башҡортса яҙғандары бик һирәк күренә[2].
Тапшырыу телдәре[үҙгәртергә | вики-тексты үҙгәртергә]
- авар
- албан
- әзербайжан
- әрмән
- башҡорт
- белорус
- грузин
- ғәрәп
- дари
- ҡаҙаҡ
- ҡырғыҙ
- ҡырым татар
- македон
- пушту
- румын
- серб-хорват
- татар
- тажик
- төрөкмән
- украин
- урыҫ
- үзбәк
- фарсы
- чечен
- черкес
Иҫкәрмәләр[үҙгәртергә | вики-тексты үҙгәртергә]
- ↑ http://www.azatliq.org/content/article/2052987.html Милләт кайчан өлгерә?. Азатлыҡ радиоhының сайтында тапшырыуҙың яҙмаhы. 25 май 2010
- ↑ http://www.azatliq.org/archive/bashkortostan/latest/572/572.html Мәҫәлән, сайтының «Башҡортостан» тигән битен ҡара.


text:
Фото:
Башҡортостанда ярҙамсы хужалыҡтар өсөн агролизинг программаһы уңышлы ғәмәлгә ашырыла
Фото:
«Башсельхозтехника» дәүләт унитар предприятиеһы шәхси ярҙамсы хужалыҡтарға ҡиммәтле ауыл хужалығы техникаһын бүлеп түләү юлы менән һатып алыуға мөмкинлек биреүсе «Шәхси хужалыҡ» республика комплекслы программаһын ғәмәлгә ашырыуға тотондо. БР Хөкүмәте Премьер-министры Раил Сарбаев 2010 йылдың февралендә тейешле ҡарарға ҡул ҡуйҙы, бынан һуң республика бюджетынан бүленгән 200 миллион һумға ауыл хужалығы техникаһын һатып алыуға тендер үткәрелде. Үҙҙәренең хужаһын келәттәрҙә бөгөн тракторҙар, сапҡыстар, тағылмалар, пресслау-йыйғыстар, күбә ташыусы, тырма, һабан, кәбән һалғыс, онтағыс һәм һауыу ҡулайламалары көтә — барыһы 665 берәмек. Иң күп һораған техника булғанға күрә, 268 трактор һатып алынған.
Программала ҡатнашырға теләктәре булғандар ғариза яҙырға һәм тәғәйен документтар йыйырға тейеш ине. Ноябрь-декабрҙә бар ғаризалар ҙа ҡаралған. Әлеге ваҡытта программала ҡатнашыусыларға техниканы тарата башлағандар. Баймаҡ районы ауылдары эшсәндәре үҙҙәренә кәрәклеһен алып та өлгөргән. Бөгөн Балтас һәм Балаҡатай райондарына сират еткән. Иртәгә һәм иртәнән һуңға әбйәлилдәр менән ейәнсуралар шатланасаҡ. Беренсе майға тиклем агролизинг программаһы буйынса ауыл хужалығы машиналарын шәхси хужалыҡтарға таратыу тамамланасаҡ.
— Беҙ бал ҡорттары ла тотабыҙ, һыйыр ҙа аҫрайбыҙ, йәшелсә лә үҫтерәбеҙ, — тип һөйләй Балтас районынан Илгиз Саяпов. — Техникаһыҙ булмай ауылда. Ләкин һатып алыуы ла еңел түгел – бигерәк ҡиммәт. Шуға күрә мин «Шәхси хужалыҡ» программаһында ҡатнашырға булдым. Хөкүмәтебеҙгә ҙур рәхмәт. Мин алған техника — һабанлы МТЗ-82 «Беларус» тракторы. Ун йыл дауамында өлөшләп түләргә, бик уңайлы. Бар таныштарыма ла был программала ҡатнашырға кәңәш итәсәкмен. Ә тракторым өсөн тәүге эше лә әҙер – ул картуф сәсеүҙә ҡулланыласаҡ.


text:
«Төнъяҡ Амурҙары» тарихи хәтерҙе һаҡлап ҡалырға тырыша
1812 йылғы Урыҫ-Француз һуғышының Смоленск алышы 5-7-се августа Смоленск ҡалаһы янында тергеҙеп күрһәтеләсәк. Ойоштороусылар уны фестиваль итеп үткәререгә ниәтләй. Өфөнән Башҡорт атлыларын күрһәтер өсөн унда «Төнъяҡ Амурҙары» хәрби-тарихи тергеҙеү клубы бара. Клубтың рәйесе Илдар Шәйәхмәтов Башҡортостан халҡы тарихын һәм мәҙәниәтен тергеҙеү менән шөғөлләнгән кешелерҙең береһе. Бөгөн ул беҙҙең әңгәмәсебеҙ.
- Смоленск һуғышы 1812 йылдың июль айында булған һәм Бородино һуғышы менән бер кимәлдә тора. Бородино һуғышынан бер ай алдараҡ булған. Ул һуғышта Беренсе Башҡорт атлы полкы ҡатнашҡан. Был тергеҙеү сараһының ойоштороусылары Мәскәү хәрби-тарихи «Гренадер полк» клубы. Август аҙағында беҙ «Бородино» фестиваленә лә барасаҡбыҙ тип өмөтләнәбеҙ. Беҙ үҙ эшмәкәр һәм ижтимағи башланғыста эшләйбеҙ. Бындай фестивалдәр беҙҙең һымаҡ энтузиасттар елкәһендә генә. Фестиваль бишенсе-етенсе августа Смоленск ҡалаһы янында үткәреләсәк.
- Ысынлап та ул һуғыш шул ерҙә булғанмы?
- Эйе, ысынлап та ул тарихи урындар. Барып ҡайтыү беҙгә 4000 километрға бырып баҫа.
- Йәшәү урындарын хәстәрләнегеҙме?
- Йәшәү ялан шарттарында буласаҡ. Беҙҙең олатайҙарыбыҙ 200 йыл элек нисек йәшәгән, беҙ ҙә шулай уҡ усаҡ яғып, ҡыуыш ҡороп өс көн буйына йәшәйәсәкбеҙ.
- Ҡоралдарҙы ҡайҙан алаһығыҙ?
- Ҡоралдарыбыҙҙы үҙебеҙ элекке китаптарҙан, гравюраларҙан ҡарап, тергеҙеп эшләп алабыҙ. Был хәрби-тарихи тергеҙеү шөғөлө ул, театр бутафорияларын ҡулланыуын аңлатмай, ҡоралдар ысын булырға тейеш. Кейеҙҙән, күндән костюмдарыбыҙ ҙа бар. Уҙған йыл беҙ дүртенсе сентябрҙә Беренсе Башҡорт атлы полкына Можайск ҡалаһы янында һәйкәл ҡуйған инек, унда ҡайтышлай сәскәләр һалып китәсәкбеҙ. Ул урында элек башҡорт атлы полкы боҫҡонда торған, ул тарихи урында беҙ Бородино етәкселеге менән бергә ер алып, башҡорт халҡы исеменән һәйкәл ҡуйҙыҡ.
- Ҡоралдар тигәндә, ул ваҡытта улар ниндәй булған?
- Башҡорт ғәскәренең уҡтары, тиренән эшләнгән һаҙаҡтары, йыла ағасынан эшләнгән йәйәләре булған. Ул ваҡытта тимер етмәгән, аттарҙың дағалары ла булмаған. Ат дағаларынан бөтөн барлы-юҡлы тимерҙе йыйып уҡ башаҡтары, һөңгөләр эшләгәндәр. Башҡортостан территорияһында бөтә тимерлектәр ябылған һәм тыйылған булған.
- Уларҙы бит инде урыҫтар тыйғандар.
- Эйе, Рәсәй батша хөкүмәте, урыҫ тип әйтергә ярамай. Тыйған, әммә һуғыш башланғас, улар башҡорттарҙы ярҙамға саҡырырға мәжбүр булған. Беренсе башҡорт полкы кәрәкле ваҡытта саҡырыла торған регуляр казак ғәскәре тип иҫәпләнгән.
- Шартлы дошман яғынан кем буласаҡ, француздарҙы саҡырмаясаҡһығыҙмы?
- Юҡ, француз ғәскәрҙәрен күрһәтеүсе полктар тик урыҫтарҙан торасаҡ.
- Ә бына һуғыш ваҡытында дошман яғына һеҙ ниндәй хистәр менән бараһығыҙ, нәфрәт юҡмы?
- Бындай һуғыштарҙы кешеләр бүтән булдырмаҫҡа тейеш тип аңлатырға теләйбеҙ. Бер ниндәй ҙә яуызлыҡ, йә кире ҡараштар юҡ. Был фестивалдәр аша беҙ киләсәктә кешеләр бындай һуғыштарҙы булдырмаһын тип аңлатабыҙ.
- Әлеге ваҡытта әҙ һанлы милләтәргә ҡарата урыҫ сәйәсәте тураһында нимә уйлайһығыҙ?
- Донъя хәрәкәт итә, беҙгә үҙебеҙҙең дә тик ятмау кәрәк. Ғәйепте кешенән эҙләргә түгел. Шуның өсөн халыҡтың әүҙемлеген тергеҙергә кәрәк. Рәсәй ҡыҫа, беҙҙе бөтөрә тип кенә ятырға дөрөҫ түгел. Төрлө мәҙәни саралар, уҡыу, тарихи саралар менән кешеләрҙе тәрбиәләргә һәм уның кимәлен күтәрергә була. Әгәр ҙә инде бирешеп ултырһаҡ, эскелеккә һауышһаҡ, ҡулды ҡаушырып ултырһаҡ, әлбиттә беҙгә бер кем дә бер нимә лә килтереп бирмәйәсәк. Шунан инде ғәйепте кемдән эҙләйбеҙ?


text:
«Финанс грамоталылыҡ аҙнаһы» саралары Өфөлә 9 октябрҙә үтәсәк
2010 йылдың 3 октябренән 10-ына тиклем сираттағы «Рәсәй төбәктәрендә финанс грамоталылыҡ аҙнаһы» Мәскәүҙә, Ижевскиҙа, Пермдә, Төмәндә, Екатеринбургта, Силәбелә һәм Өфөлә үтәсәк.
Өфөлә проект саралары 9 октябрҙә үткәреләсәк. Рәсәйҙең финанс баҙарҙары буйынса федераль хеҙмәт, фонд биржалары һәм фонд баҙарында профессиональ ҡатнашыусылар вәкилдәренең юғары уҡыу йорттары уҡытыусылары һәм студенттары менән финанс баҙарын үҫтереү проблемалары буйынса мастер-кластар, лекциялар һәм дискуссиялар форматында осрашыуҙары, шулай уҡ баҙарҙа профессиональ ҡатнашыусылар, квалификациялы инвесторҙар һәм эмитенттар өсөн дискуссия клубы үткәреү планлаштырыла.
Рәсәй граждандарының финанс грамоталылығын күтәреү проектын Финанс баҙарҙары буйынса федераль хеҙмәт ҡарамағындағы финанс ағартыу эксперт төркөмө бойомға ашыра.


text:
Башҡортостанда Юбилейный ятҡылығында ер аҫты ысулы менән руда сығарыу башланды
ӨФӨ, 2015 йыл, 17 апрель. /«Башинформ» мәғлүмәт агентлығы, Әлим Фәйезов/.
Хәйбулла районындағы Юбилейный ятҡылығында төҙөлә башлаған ер аҫты руднигында руда сығарыу башланды. Шаршамбы, 15 апрелдә, уның тәүге тоннаһы ер өҫтөнә сығарылды, тип хәбәр иттеләр «Башҡорт баҡыры» яуаплылығы сикләнгән йәмғиәтенең матбуғат хеҙмәтенән.
Юбилейный баҡыр һәм цинк рудалары ятҡылығын асыҡ ысул менән үҙләштереү 2006 йылдан алып барыла. Ятҡылыҡтың дөйөм запастарын 100 миллион тонна самаһы руда тәшкил итә, шуның менән бергә уның 88 процентын ер аҫты ысулы менән сығарыу планлаштырыла. Ошо маҡсатта 2011 йылда ер аҫты руднигы төҙөлә башланы. Дүрт йыл эсендә шахтерҙар 5670 метр ара үткән. 2014 йылда тәүге руда сығарылды.
Ағымдағы йылдың март урталарында «Башҡорт баҡыры» яуаплылығы сикләнгән йәмғиәте «Юбилейный ятҡылығының тәжрибә-сәнәғәт участкаһын асыу һәм үҙләштереү» проектының сәнәғәт хәүефһеҙлеге буйынса ыңғай экспертиза үтеүе тураһында һығымта алды.
Ер аҫты руднигы белгестәре һүҙҙәренсә, әлеге мәлдә тәжрибә-сәнәғәт участкаһының өс камераһы мәғдән сығарыуға тулыһынса әҙер.
Быйыл ошо урында ер аҫты ысулы менән 237 мең тонна мәғдән сығарыу планлаштырыла. Юбилейный ятҡылығының дөйөм запастарын 11 миллион 385 мең тонна баҡыр һәм баҡыр-цинк рудаһы тәшкил итә.
25 апрелдә шахталағы беренсе руда «Башҡорт баҡыры» яуаплылығы сикләнгән йәмғиәте фабрикаһына эшкәртелергә ебәрелә, тип аңлатма бирҙеләр предприятиеның матбуғат хеҙмәтендә.


text:
Ҡырмыҫҡалы районында Башҡортостан имамдары йыйылышты
Ҡырмыҫҡалы районы мәсетендә Ауырғазы, Әлшәй, Шишмә, Дәүләкән һәм Ҡырмыҫҡалы имамдары йыйылышты. Осрашыуҙа район хакимиәте һәм Рәсәй ислам университеты вәкилдәре ҡатнашты, тип хәбәр иттеләр Ҡырмыҫҡалы районының мәғлүмәт-аналитика бүлегенән.
— Әхлаҡи ҡиммәттәрҙе яҡлау, граждандарҙы ватансылыҡ рухында тәрбиәләү, халыҡтарҙың конфессия-ара татыулығын һәм дуҫлығын нығытыу, ғаилә традицияларын яҡлау – быларҙың барыһы ла дини ойошмалар өсөн беренсе урында торорға тейеш, — тип белдерҙе Ҡырмыҫҡалы районы хакимиәте башлығының социаль мәсьәләләр буйынса урынбаҫары Ильмира Ғәлиәхмәтова. – Бөгөнгө көндә алкоголизм, суицид, наркомания кеүек кире күренештәр йышыраҡ осрай. Был афәт менән көрәшер өсөн, көстәрҙе тупларға кәрәк. Районыбыҙҙа дин эшмәкәрҙәренең әүҙем булыуы ҡыуандыра.
Руханиҙар хажға барыу, дини белемде үҫтереү, экстремизмға ҡаршы көрәшеү мәсьәләләрен тикшерҙе һәм Башҡортостанда, Рәсәйҙә милләт-ара һәм конфессия-ара мөнәсәбәттәрҙе нығытыу кәрәклеген билдәләне.


text:
Педагогтарҙың август кәңәшмәһе Салауатта үтәсәк Фото: Лариса Ветлугина коллажы
Педагогтарҙың август кәңәшмәһе Салауатта үтәсәк
Педагогтарҙың август кәңәшмәһе Салауатта үтәсәк Фото: Лариса Ветлугина коллажы
Башҡортостан Хөкүмәте 2014 йылда мәғариф буйынса республика август кәңәшмәһен үткәреү тураһында бойороҡ ҡабул итте. Быныһында педагогтар советы Салауат ҡалаһында үтәсәк.
Мәғариф министрлығына Салауат ҡалаһы хакимиәте, Мәғарифты үҫтереү институты, юғары уҡыу йорттары ректорҙары советтары, урта һәм башланғыс профессиональ белем биреү учреждениелары директорҙары менән берлектә белем биреү ойошмаларын ҡарап сығыу маршрутын әҙерләргә, шулай уҡ педсоветты әҙерләү һәм үткәреүҙә ғилми-методик һәм ойоштороу тәьминәтен булдырырға ҡушылды. Республиканың башҡарма власть органдарына шулай уҡ кәңәшмәне ойоштороуҙа һәм үткәреүҙә ярҙам итергә ҡушылды.
Бойороҡто үтәүгә контроль БР Хөкүмәте вице-премьеры, кәңәшмәне әҙерләү һәм үткәреү буйынса ойоштороу комитеты рәйесе Лилиә Ғүмәроваға йөкмәтелде, тип хәбәр ителә рәсми хоҡуҡи мәғлүмәт порталында.


text:
Рөстәм Хәмитов: Мин ҡалаларҙа комплекслы төҙөлөш яҡлы Фото: Олег Яровиков
Рөстәм Хәмитов: Мин ҡалаларҙа комплекслы төҙөлөш яҡлы
Рөстәм Хәмитов: Мин ҡалаларҙа комплекслы төҙөлөш яҡлы Фото: Олег Яровиков
ӨФӨ, 2016 йыл, 5 февраль. /«Башинформ» мәғлүмәт агентлығы, Александр Смирнов/.
Законһыҙ башҡарылған төҙөлөш ҡала киңлеген кире яҡҡа үҙгәртә һәм халыҡтың мәнфәғәттәренә зыян килтерә. Башҡортостан Башлығы Рөстәм Хәмитов журналистар менән аралашҡанда ошо турала белдерҙе.
– Минең аңлауымса, законһыҙ төҙөлөш ҡаланы йәмһеҙләй, ҡайһы бер кешеләр өсөн генә килем сығанағы булып тора. Был ҡалаға ҙур файҙа килтермәй, – тине республика етәксеһе. – Йәшәү шарттары насарая. Шуға күрә мин комплекслы төҙөлөш яҡлы.
Рөстәм Хәмитов ошо йәһәттән Өфө мэрияһының эшләп еткермәүен билдәләне.
– Йәнә ҡала халҡына уйланылмаған ҡарарҙар көсләп тағыла. Кешеләрҙе тыңларға, уларҙы ишетергә кәрәк. Әгәр ошо төҙөлөшкә ҡаршы меңдәрсә ҡултамға йыйыла икән, халыҡтың фекерен иҫәпкә алып, төҙәтеүҙәр индереү мөһим, – тип һыҙыҡ өҫтөнә алды төбәк Башлығы.


text:
Республикала 400-ҙән ашыу кешелә сусҡа киҙеүе асыҡланған
ӨФӨ, 2016 йыл, 26 февраль. /«Башинформ» мәғлүмәт агентлығы, Эльмира Сабирова/.
Башҡортостанда лаборатор юл менән 405 кешелә, шул иҫәптән 200 балала сусҡа киҙеүе раҫланған. Сирлеләрҙең барыһы ла медицина учреждениеларында тейешле дауаланыу курсы үтә, тип хәбәр итә Башҡортостандың Һаулыҡ һаҡлау министрлығы.
Төбәктә киҙеү һәм киҫкен респиратор вируслы инфекцияларҙы иҫкәртеү буйынса эпидемияға ҡаршы саралар дауам итә. Иң мөһиме, үҙаллы дауаланырға ярамай, сөнки унан һуң пневмония кеүек өҙлөгөүҙәр булыуы ихтимал. Ауырыуҙың тәүге билдәләре беленеү менән мотлаҡ табип саҡыртырға кәрәк.
А киҙеүенең билдәләре: юғары температура, йүтәл, тымау, тамаҡ, баш һәм мускулдар ауырта, конъюнктивит.
Иҫкәртеү маҡсатында кеше күп йөрөгән урындарға бармаҫҡа һәм шәхси гигиена ҡағиҙәләрен үтәргә кәңәш ителә.


text:
Йәйен Өфөлә һыуҙа ял итеү өсөн 13 зона ойоштороласаҡ
2014 йылда Өфөлә халыҡҡа һыуҙа ял итеү өсөн 13 зона ойоштороласаҡ. Ағиҙел йылғаһы буйында «Ҡояшлы» һәм «Бельская» (Киров районы), «Нижегородка» һәм «Затон» (Ленин районы) пляждары эшләйәсәк. Ҡариҙел йылғаһы буйында Октябрь районында «Ҡояш яры» һәм «Сипайлово Сочиһы», Калинин районында «Ҡомло» («Песчаный») һәм «Йылға тамағы» («Устье») ял итеү зоналары асыласаҡ. Был хаҡта БР Өфө хакимиәтенең Граждандар именлеге идаралығы начальнигы Александр Сопин хәбәр итте.
Шулай уҡ пляждар күл буйҙарында эшләйәсәк – ул «Карьер» һәм «Матур» (Дим районы), «Ҡашҡаҙан» (Октябрь районы), «Гольфстрим» һәм «Ожмах яры» (Калинин районында Йылы күлдә) ял итеү зоналары.
Әлеге ваҡытта Өфөнөң эҙләү-ҡотҡарыу отряды һыуҙа ял итеү зоналарында профессиональ ҡотҡарыусылар менән бергә дежурлыҡ ойоштороу өсөн студенттар араһынан ҡотҡарыусы-йәмәғәтселәрҙе йыя һәм өйрәтә.
2013 йылда Өфөнөң эҙләү-ҡотҡарыу отряды хеҙмәткәрҙәре 185 кешене, шул иҫәптән 28 баланы ҡотҡара. Ойошторолған ял итеү зоналарында бәхетһеҙлек осраҡтары булмай. Йыһазландырымаған ял итеү урындарында былтыр 26 кеше батып үлә.


text:
Өфөлә Interfest-2014 франшиздар фестивале үтә
10 июндә Өфөнөң «ВДНХ-Экспо» күргәҙмә комплексында Interfest-2014 Халыҡ-ара франшиздар һәм бизнес-бәйләнештәр фестивале асылды. Унда 15-тән ашыу франчайзинг бренды тәҡдим ителгән. Улар араһында – FORWARD спорт кейеме, аяҡ кейеме һәм аксессуарҙар магазин селтәре, «Пышка» компаниялар төркөмө, «ТМК» инструменттар магазины селтәре, «Модная Овечка» ысын йөн, етен, мамыҡтан әйберҙәр һатыу буйынса магазиндар, Choupette балалар өсөн кейемдәр һәм аксессуарҙар магазиндары, «Унция» сәй селтәре, «Кладовая здоровья» ортопедия салондары, Glance дизайнерҙар кейеме салоны, «Аркаим-Финанс» маркетинг агентлығы.
Сараны ойоштороусы – «Градиент» инвестиция агентлығы менән берлектә БР Эш буйынса хеҙмәттәшлек итеү ассоциацияһы. Фестиваль Башҡортостан буйынса Рәсәй Сәнәғәт һәм сауҙа министрлығы патронаты аҫтында үтә.
Фестивалдең маҡсатлы аудиторияһы – бәләкәй һәм урта бизнес вәкилдәре. Сараға Өфөнән, Алматынан, Мәскәүҙән, Екатеринбургтан, Түбәнге Новгородтан, Ҡазандан, Түбәнге Каманан, Яр Саллынан, Стәрлетамаҡтан, Салауаттан, Нефтекаманан 500-ләп вәкил ҡыҙыҡһыныу белдерҙе.
Фестиваль сиктәрендә шулай уҡ business connect форматында һөйләшеүҙәр уҙасаҡ. Был осрашыуҙарҙа франчайзинг схемаһы буйынса эштә ҡыҙыҡһынған эшҡыуарҙар бренд етәкселәре менән аралаша һәм үҙҙәрен ҡыҙыҡһындырған һорауҙар бирә аласаҡ.


text:
Шәмбе аяҙ һәм һалҡын буласаҡ, йәкшәмбе ҡар яуыуы көтөлә
Башҡортостанда тотороҡло һалҡын көндәр башланды. Башгидромет үҙәге мәғлүмәттәренә ҡарағанда, алдағы көндәрҙә һауа торошо артыҡ үҙгәрмәйәсәк. Иртәгә яуым-төшөмһөҙ, аяҙ, ҡояшлы көн көтөлә. Көндөҙ термометрҙар минус 13 градус күрһәтәсәк, төндә 16 градусҡа тиклем һыуытасаҡ. Йәкшәмбе минус 8 градусҡа тиклем йылытасаҡ, ә көндөң икенсе яртыһында күңелдәрегеҙҙе сафландырып, йомшаҡ ҡар яуасаҡ.
Яңы эш аҙнаһы башында ҡар яуыуы дауам итәсәк, ә дүшәмбе кис синоптиктар көндөң һалҡынайтыуын күҙаллай.


text:
«Урал батыр» эпосын бер үк ваҡытта меңләгән кеше уҡыясаҡ
15 майҙа Өфөлә Мифтахетдин Аҡмулла исемендәге Башҡорт дәүләт педагогия университеты алдындағы майҙанда башҡорт халыҡ эпосы «Урал батыр»ға арналған флешмоб үтәсәк.
Мәҙәниәт йылына арналған ғәҙәти булмаған проекттың ойоштороусылары – Башҡорт дәүләт педагогия университеты, Башҡорт дәүләт университетының Учалы вәкиллеге һәм интернеттағы «Башҡорт телен ҡәҙерләйек!» төркөмө.
Шулай уҡ идеяны Башҡорт ҡатын-ҡыҙҙары йәмғиәте, төрлө төбәктәр һәм илдәрҙә башҡорт диаспоралары, улар араһында Ханты-Манси, Силәбе өлкәһе, Мәскәү, Лянтор, Чита йәмәғәт ойошмалары хупланы. «Урал батыр» эпосын уҡыуҙары менән үҙҙәренең видеояҙмаларын башҡорт телен белгән Израиль кешеләре лә ебәргән.
Флешмобта ҡатнашыусылар эпостан үҙҙәренең яратҡан юлдарын һөйләй аласаҡ һәм күмәкләп уның бер өҙөгөн уҡыясаҡ. Социаль селтәрҙә текстың күмәкләп уҡыласаҡ юлдары урынлаштырылған. Уларҙы мәртәбәле сәсәниә Розалия Солтангәрәева артынан ҡабатларға мөмкин буласаҡ. Эпосты уҡыуҙа республика халҡы ғына түгел, ә сит ил кешеләренең дә ҡатнашыуы күҙаллана.
Өфө менән бер үк ваҡытта ҡала һәм райондарҙың билдәле кешеләре, етәкселек, ижади зыялыйҙары, киң мәғлүмәт саралары вәкилдәре эпостан өҙөктө Учалы мәҙәниәт һәм ял итеү паркы сәхнәһендә уҡырға әҙерләнә. Зәйнулла ишан исемендәге мәсеттең дин әһелдәре, уҡыусылар һәм уҡытыусылар быға оҡшаш проектты Ирәмәл тауы башында һәм башҡа тәбиғәт ҡомартҡыларында ойошторорға йыйына.
«Урал батыр» башҡорт халыҡ эпосы – «Башҡортостандың ете мөғжизәһе»нең береһе. Ул ТӨРКСОЙ-ҙың матди булмаған мәҙәни мираҫ исемлегенә һәм ЮНЕСКО-ның «Кешелектең рухи һәм матди булмаған мираҫтары» яҡынса исемлегенә индерелгән.
— «Урал батыр» эпосы — ул беҙҙең милли паспорт, милләтте, глобалләштереү осоронда халыҡты һаҡлап ҡалырға ярҙам итәсәк үҙенсәлекле антивирус. Был проектты яҡлап сығыусыларға рәхмәтлебеҙ һәм республиканың барлыҡ вайымлы кешеләрен беҙгә ҡушылырға саҡырабыҙ, — тип хәбәр итте флешмобты ойоштороусыларҙың береһе, шағирә Лариса Абдуллина.
Флешмоб көндөҙгө сәғәт дүрттә башлана.


text:
Октябрҙә IV Башҡортостан татарҙары съезы үтәсәк
20 — 25 октябрҙә Өфөлә Башҡортостан татарҙарының IV съезы үтәсәк. Был хаҡта Башҡортостан татарҙары конгресы башҡарма комитетының киңәйтелгән ултырышында «Башҡортостан татарҙары» берләшмәһе рәйесе урынбаҫары Мәжит Хужин хәбәр итте.
Фекер алышыуҙа йәмәғәт берләшмәһе ағзалары, Татарстандың Башҡортостан Республикаһындағы тулы хоҡуҡлы вәкиле Альберт Мәҡсүтов, республикала йәшәгән татар йәмәғәт берләшмәләре вәкилдәре, Бөтә донъя татарҙар конгресы ағзалары һәм башҡалар ҡатнашты.
Кәңәшмәлә ҡатнашыусылар татар йәмәғәт ойошмаларының үҙ-ара эш итеүе, Башҡортостан һәм Татарстан етәкселеге менән мөнәсәбәттәр, татар халҡы мәҙәниәтен һәм традицияларын һаҡлау, милли мәнфәғәттәрҙе яҡлау мәсьәләләрен тикшерҙе.
Мәжит Хужиндың билдәләүенсә, Башҡортостандың 39 районынан йыйылған 200-ҙән ашыу делегат IV Башҡортостан татарҙары съезында республиканың татар йәмәғәт берләшмәләре мәнфәғәтен яҡлаясаҡ. Форумға Башҡортостан етәкселеге вәкилдәре, муниципалитет хакимиәте башлыҡтарының социаль мәсьәләләр буйынса урынбаҫарҙары, Бөтә донъя татарҙар конгресы ағзалары саҡырыласаҡ.


text:
Сәсеүлектәрҙең дөйөм майҙаны 3,2 миллион гектарға етәсәк
2011 йылда Башҡортостандағы сәсеүлектәрҙең дөйөм майҙаны 3,2 миллион гектарға етәсәк, был 2010 йылдағына ҡарағанда 100 мең гектарға күберәк. Был хаҡта БР Дәүләт Йыйылышы – Ҡоролтай ултырышында республиканың ауыл хужалығы министры урынбаҫары Николай Коваленко хәбәр итте.
Сәсеүлек майҙандарының төп өлөшө иген культураларына бирелә. Улар дөйөм алғанда 1,8 миллион гектарҙан ашыу майҙанда сәселәсәк. Шулай уҡ уҙған йылдағы ҡоролоҡтоң етди эҙемтәләрен иҫәпкә алып, яҙғы сәсеүҙә ҡоролоҡҡа сыҙамлы культуралар майҙанын арттырыу ҡаралған. Шул уҡ ваҡытта башҡа төбәктәрҙән 20 мең самаһы тонна орлоҡ ҡайтарылған.
Яҙғы сәсеү быйыл, Николай Коваленко һүҙҙәренсә, ике миллион гектарҙа үткәрелгән. 1,15 миллион гектарҙа — иген, 63 мең гектарҙа – сөгөлдөр, 230 меңендә — көнбағыш, 110 мең гектарҙа картуф һәм йәшелсәләр сәселгән.


text:
Рөстәм Хәмитов ШОС һәм БРИКС саммитарына объекттар төҙөү барышы менән танышты [ВИДЕО]Фото: Олег Яровиков
Рөстәм Хәмитов ШОС һәм БРИКС саммитарына объекттар төҙөү барышы менән танышты [ВИДЕО]
Рөстәм Хәмитов ШОС һәм БРИКС саммитарына объекттар төҙөү барышы менән танышты [ВИДЕО]Фото: Олег Яровиков
Башҡортостан Президенты Рөстәм Хәмитов Өфөлә ШОС һәм БРИКС саммиттарына объекттар төҙөү һәм реконструкциялау барышы менән танышты. Билдәле булыуынса, Каруанһарай эргәһендә — «Holiday Inn» отеле, Конгресс-холл янында «Хилтон» ҡунаҡханаһы төҙөлә, шулай уҡ «Нефтсе» мәҙәниәт һарайы һәм Конгресс-холл бинаһы реконструкциялана.
Барлыҡ объекттарҙа эштәр графиктан алда бара. Мәҫәлән, Конгресс-холл янындағы ҡунаҡханала төп төҙөлөш эштәрен график буйынса 2014 йылдың мартында тамамлау планлаштырылғайны. Әммә, төҙөүселәр һүҙҙәренсә, эштәр ғинуарҙа уҡ тамамланасаҡ.
Шулай уҡ Рөстәм Хәмитов эш сәфәре барышында «Өфө» йылға портында булды. Бында ул йылға порты етәкселеге менән территорияны үҫтереү тураһында һөйләште. Асыҡланыуынса, бүлмәләрҙә ҡуртымсылар урынлашҡан. Порт тулы ҡеүәтенә эшләмәй — «Өфө — Мәскәү» рейсына һуңғы пассажир 20 июлдә юлланған. Әлеге ваҡытта пароходтар был йүнәлештә Дүртөйлөнән ҡуҙғалып китә.
Рөстәм Хәмитов Өфө етәкселегенә йылға порты территорияһын «йәнләндереү һәм тергеҙеү» өсөн саралар уйлап табырға ҡушты.


text:
БР Хөкүмәте вице-премьеры Лилиә Ғүмәрова БДИ үткәреүҙең яңы процедуралары менән танышты
Өфөнөң 5-се лицейында кесе йома, 17 апрелдә, имтихандарҙы үткәреү пунктары етәкселәре өсөн семинар-кәңәшмә үтте. Әңгәмәнең темаһы – Башҡортостан Республикаһында урта дөйөм белем биреүҙең белем биреү программалары буйынса дәүләт йомғаҡ аттестацияһын үткәреүгә әҙерлек мәсьәләләре.
Сарала шулай уҡ БР Хөкүмәте ҡарамағындағы БДИ-ны үткәреүҙе камиллаштырыу буйынса ведомство-ара комиссия ағзалары, ата-әсәләр берләшмәһе һәм киң мәғлүмәт саралары вәкилдәре ҡатнашты.
— Берҙәм дәүләт имтиханы – ул ата-әсәләр, уҡытыусылар өсөн ҙур һынау. Һәм тәү сиратта, әлбиттә, балаларҙың үҙҙәре өсөн. Сығарылыш уҡыусылары өсөн максималь уңайлы психологик торош булдырыуға акцент эшләргә кәрәк, — тип билдәләне БР Хөкүмәте Премьер-министры урынбаҫары Лилиә Ғүмәрова. — Беҙҙең бөгөнгө осрашыуыбыҙҙың маҡсаты – БДИ процедураһын һәр ҡатнашыусы өсөн мөмкин тиклем асыҡ итеп эшләү. Ҡыҙғанысҡа ҡаршы, былтыр БР Мәғариф министрлығы, педагогтар һәм ата-әсәләр йәмғиәте менән берлектә атҡарған ҙур эшкә ҡарамаҫтан, бик күп боҙоуҙар булды.
Быйыл, БДИ-ның бөтә йүнәлештәре буйынса уны яңыса техник тәьмин итеүҙе һәм ойоштороуҙы талап иткән, ҡануниәткә бер төркөм йүнәлештәр индерәсәктәр.
— Быйылғы йылдың талаптары металл эҙләүсе ҡорамалдарҙың булыуы, һәр аудиторияла мотлаҡ рәүештә видеокүҙәтеүҙе ойоштороу. Былар барыһы ла тәү сиратта хәүефһеҙлек өсөн, һәм үҙең менән элемтә сараларын индереү ҡыҙыҡтырғысы булмаһын өсөн, — тип аңлатты Лилиә Ғүмәрова. — Һәр балаға киләһене аңлатыу мөһим – әгәр имтиханға телефон менән килһәң, әгәр ҡапыл контроль-үлсәү материалдарын интернетҡа һалырға теләһәң, һәм нисектер уны һала алһаң, аттестатһыҙ ҡалыуың ихтимал.
Лилиә Ғүмәрова иғтибар иткәндең икенсеһе – «БДИ-туризм».
— Шуныһы мөһим, БДИ үткәреү пунктарында контролде үтеү ваҡытында һинең исем-шәрефтәрең исемлектә булырға тейеш. Былтыр республиканың 200 БДИ ҡатнашыусыһы үҙҙәре теркәлмәгән пунктарға килде. Хәлде анализлау ваҡытында был балаларҙың йыл дауамында юғары булмаған һөҙөмтәләргә эйә булыуҙары асыҡланды. Ә БДИ йомғаҡтары буйынса юғары балдар алды, — тип аңлатты вице-премьер. — Быйылдан алып етди контроль буласаҡ. Әгәр уҡыусы теркәлмәһә, уның был аудиторияла имтихан яҙырға хоҡуғы юҡ.
Лилиә Ғүмәрова алдағы көндәрҙә һәр районда БДИ-ны үткәреү буйынса пунктарҙы асырға тәҡдим итте, унда ата-әсәләр үҙҙәренең балалары менн килеп был процедураны үтә аласаҡ.


text:
Ханты-Манси автономиялы округында башҡорттар ҡоролтайы үтте
Сургут районының Лянтор ҡалаһында "Юбилей" Мәҙәниәт һарайында Ханты-Манси автономиялы округы-Югра башҡорттарының өсөнсө ҡоролтайы үтте.
ХМАО-Юграла Башҡортостан Республикаһы Вәкиллеге һәм Ханты-Манси автономиялы округы башҡорттары ҡоролтайы Башҡарма комитеты тарафынан ойошторолған ҡоролтайҙа Ханты–Манси автономиялы округы һәм Башҡортостан Республикаһы хөкүмәт делегациялары, округтың башҡорт йәмәғәт берләшмәләре вәкилдәре, үҙ халҡының яҙмышына битараф булмаған бөтә төньяҡ башҡорттары ҡатнашты.
Ҡоролтай иртә менән Лянтор хакимиәте бинаһында башланды, унда Ханты-Манси автономиялы округы-Югра һәм Башҡортостан Республикаһы делегацияларының рәсми осрашыуы үтте. Лянтор хакимиәте башлығы Виктор Алешин Башҡортостан Республикаһынан килеп, Лянторҙа йәшәгән һәм төньяҡ ҡала үҫешенә ҙур өлөш индергән башҡорттарҙың ҡаҙаныштарын юғары баһаланы.
Осрашыуҙың төп темаһы булып 2010 йылдың октябрендә Өфөлә үтәсәк ХМАО-Югра башҡорттарының Мәҙәниәт көндәренә әҙерлек торҙо. Ике төбәк вәкилдәренән торған ойоштороу комитетын төҙөү, Рәсәй Федерацияһы субъекттарында йәшәгән башҡорттарҙың мәҙәниәтен һаҡлауға һәм үҫтереүгә йүнәлтелгән был ҙур проектты финанслау мәсьәләләре тикшерелде.
Башҡортостандан ҡунаҡтар ҡала буйлап экскурсия яһаны, Ханты этнография музейына барҙы, Салауат Юлаев һәм "Лянторнефть" нефть-газ табыу идаралығының беренсе начальнигы Мөхтәр Назарғәлиевтың таҡтаташтарына сәскәләр һалды.
Үҙ сығыштарында БР Халыҡтар дуҫлығы йорто директоры Вельмир Аҙнаев, Бөтә донъя башҡорттары ҡоролтайы Башҡарма комитеты ағзаһы Роберт Солтанов, Ишембай районы муниципаль районы хакимиәте башлығы Марат Ғайсин ХМАО-Югра Хөкүмәтенә башҡорт милли берләшмәләренә ярҙам иткәндәре өсөн рәхмәт белдерҙе һәм алда торған Бөтә донъя башҡорттары ҡоролтайына әҙерлеккә иғтибар йүнәлтте.
ХМАО-Югралағы БР Вәкиллеге етәксеһе Рәүҙәт Ҡолманбәтов округтың башҡорт милли берләшмәләре эшмәкәрлеге тураһында отчет доклады менән сығыш яһаны, шулай уҡ бөгөн улар алдында торған өҫтөнлөклө бурыстарҙы билдәләне.
Когалым, Урай, Сургут, Нижневартовск ҡалалары, Федоровка һәм Нижнесортымск ҡасабалары башҡорт йәмәғәт берләшмәләре рәйестәренең сығыштары бик ҡыҙыҡлы һәм йөкмәткеле булды.
Ҡоролтай көн тәртибендә Өсөнсө Бөтә донъя башҡорттары ҡоролтайына Ханты-Манси автономиялы округы делегаттарын һайлау мөһим мәсьәлә булып торҙо. Һәр йәмәғәт берләшмәһе үҙ кандидатураһын тәҡдим итте һәм тауыш биреү юлы менән халыҡ-ара башҡорт халҡы форумына үҙ төбәгенән бөтәһе 12 делегат һайланы.
Ҡоролтай Югра ҡалалары һәм райондарынан һәүәҫкәр артистар, ижади коллективтар ҡатнашлығындағы концерт менән тамамланды. Башҡортостандан ҡунаҡ, Башҡортостан Республикаһының халыҡ артисы Тәнзилә Үҙәнбаеваның сығышы төньяҡ башҡорттары өсөн ҙур бүләк булды.


text:
Суд приставтары хеҙмәтендә баһа һәм тәҡдимдәр кенәгәһе булдырыла
Рәсәй федераль суд приставтары хеҙмәтенең Башҡортостан Республикаһы буйынса идаралығының барлыҡ бүлексәләрендә лә суд приставтары эшенә баһа һәм тәҡдимдәр кенәгәһе барлыҡҡа киләсәк. Был граждандарҙың һәм ойошмаларҙың хоҡуҡтарын һәм законлы мәнфәғәттәрен яҡлау һәм етешһеҙлектәрҙе бөтөрөү буйынса оператив ҡарарҙар ҡабул итеү өсөн эшләнә.
Ведомствоның матбуғат хеҙмәтендә хәбәр итеүҙәренсә, баһа һәм тәҡдимдәр кенәгәһендә граждандар суд приставтары-башҡарыусылар эшмәкәрлегенең сифатына бәйле үҙ фекерен, эштәрендәге етешһеҙлектәр тураһында мәғлүмәт ҡалдыра ала.
Бындай кенәгә Рәсәй федераль суд приставтары хеҙмәтенең Башҡортостан Республикаһы буйынса идаралығы аппаратында ла, уның ҡала, район-ара һәм район бүлексәләрендә лә асыласаҡ. Ул граждандарҙы һәм ойошма вәкилдәрен үткәреү пунктында һаҡланасаҡ. Һәр кеше документтарын күрһәтмәйенсә, шулай уҡ сәбәптәрен аңлатмайынса унда яҙыу ҡалдыра ала.
Баһа һәм тәҡдимдәр кенәгәһендә ҡалдырылған һәр яҙма тикшерелергә тейеш, бынан һуң тейешле саралар күреләсәк. Кәрәк булғанда инициаторҙарға яҙма рәүештә яуап ебәреләсәк.


text:
Республика һуҡырҙар өсөн китапханаһына немецтар ҡунаҡҡа килә
Башҡортостан-Германия дуҫлығы һәм хеҙмәттәшлеге йылы сиктәрендә 14 октябрҙә һуҡырҙар өсөн республика махсус китапханаһына Баден-Вюртемберг Еренең “Көнбайыш-Көнсығыш” Германия йәмғиәте рәйесе Ганс Эрфрид Мате менән ЮНЕСКО эштәре буйынса БР комитетының әйҙәүсе белгесе Людмила Богуславская килә.
Китапхананан хәбәр итеүҙәренсә, осрашыу барышында унда һуҡырҙарҙы немец теленә өйрәтеү буйынса немец мөйөшө һәм курстары асыу мәсьәләһен тикшереү күҙаллана. Бынан тыш, китапхана хеҙмәткәрҙәре Германия йәмғиәтенә бүләккә һуҡыр кешеләр өсөн тәғәйенләнгән үҙҙәренең крайҙы өйрәнеү баҫмаларын тапшырасаҡтар.


text:
Республика етәксеһе Дуҫлыҡ монументына сәскәләр һалдыФото: Олег Яровиков
Республика етәксеһе Дуҫлыҡ монументына сәскәләр һалды
Республика етәксеһе Дуҫлыҡ монументына сәскәләр һалдыФото: Олег Яровиков
Рәсәй көнөн һәм Өфө көнөн байрам итеү сиктәрендә Башҡортостан Президенты вазифаһын ваҡытлыса башҡарыусы Рөстәм Хәмитов Дуҫлыҡ монументына сәскәләр һалды.
Тантанала республика һәм Өфө власы органдары етәкселәре, башҡа дәүләт һәм йәмәғәт эшмәкәрҙәре ҡатнашты.
Дуҫлыҡ монументы Башҡортостандың үҙ ирке менән Рәсәй составына инеүенә 400 йыл тулыуға ҡарата төҙөлгән. Йола буйынса, был тантана илдең төп дәүләт байрамы – Рәсәй көнөнә арналған республиканың баш ҡалаһындағы бай эстәлекле һәм төрлө-төрлө программаны аса.


text:
Төбәктә 190 меңдән ашыу кеше киҙеүгә ҡаршы прививка яһатҡан
ӨФӨ, 2016 йыл, 14 сентябрь. /«Башинформ» мәғлүмәт агентлығы, Эльмира Сабирова/.
Башҡортостанда киҙеүҙе иҫкәртеү буйынса халыҡты иммунизациялау дауам итә. Бөгөнгә төбәктә 190 меңдән ашыу кешегә, шул иҫәптән 14 мең балаға прививка яһалған. Эш биреүсе, страховка компанияһы һәм башҡа сығанаҡтар иҫәбенә ике мең кеше вакцина алған.
Прививкалар йәшәгән йәки эшләгән урын буйынса, балаларға иһә белем биреү учреждениеларында бушлай эшләнә.
«Башинформ» мәғлүмәт агентлығы хәбәр иткәнсә, быйыл белгестәр 1,2 миллион кешегә, шул иҫәптән 300 мең балаға прививка яһарға ниәтләй (республика халҡының 30 проценты). Тәү сиратта уҡытыусыларға, медицина, торлаҡ-коммуналь хеҙмәт һәм йәмәғәт транспорты хеҙмәткәрҙәренә, 60 йәштән өлкән кешеләргә прививка эшләнә.


text:
Рөстәм Хәмитов «Өфө-Ладья. Арт. Һөнәр. Сувенирҙар» күргәҙмәһен ҡараныФото: Олег Яровиков
Рөстәм Хәмитов «Өфө-Ладья. Арт. Һөнәр. Сувенирҙар» күргәҙмәһен ҡараны
Рөстәм Хәмитов «Өфө-Ладья. Арт. Һөнәр. Сувенирҙар» күргәҙмәһен ҡараныФото: Олег Яровиков
ӨФӨ, 2016 йыл, 4 март. /«Башинформ» мәғлүмәт агентлығы, Александр Смирнов/.
3 мартта Өфөлә Башҡортостан Башлығы Рөстәм Хәмитов «ВДНХ-Экспо» комплексында ойошторолған «Өфө-Ладья. Арт. Һөнәр. Сувенирҙар» III күргәҙмә-фестивален ҡараны.
Фестиваль халыҡ кәсептәрен, биҙәү-ҡулланма сәнғәтен, сувенир һәм бүләктәр эшләүҙе һаҡлау һәм үҫтереү маҡсатында уҙғарыла, шулай уҡ төрлө халыҡтарҙың мәҙәниәтен, традицияларын, йолаларын белергә ярҙам итә. Быйыл күргәҙмәлә Башҡортостандың 41 районынан һәм Рәсәйҙең 10 төбәгенән 200-ҙән ашыу һөнәрсе ҡатнаша. Ул художестволы сүкеү, сәйлән үреү, селтәр бәйләү, кейеҙ баҫыу, халыҡ костюмы, мозаика, витраждар, быяланан, ағастан, металдан, таштан, тиренән яһалған художестволы әйберҙәрҙе үҙ эсенә ала. Фестиваль сиктәрендә селтәр үреү, ҡорама тегеү, халыҡ ҡурсаҡтарын яһау, көршәксе эше, ағас һырлау, маркетри, декупаж, туҡыманы биҙәү буйынса оҫталыҡ дәрестәре үткәрелә.
Республика Башлығы Рәсәйҙең сәнәғәт һәм сауҙа министры урынбаҫары Гөлназ Ҡадирова менән Башҡортостан ҡала һәм райондары экспозицияларын, шулай уҡ һаулыҡ мөмкинлектәре сикләнгән һөнәрселәр эшләгән изделиелар күргәҙмәһен ҡарап сыҡты.
– Халыҡ кәсептәре – тәү сиратта күңел торошо ул. Был һәләт барыһына ла бирелмәй. Республикабыҙҙа меңгә яҡын кеше генә халыҡ кәсептәре менән әүҙем шөғөлләнә, – тип билдәләне Рөстәм Хәмитов. – Ысынында иһә оҫталар әҙерләү өсөн мәктәптәр кәрәк. Ошо йәһәттән эштәр маҡтанырлыҡ түгел. Кластар ойоштороу, түңәрәк өҫтәлдәр уҙғарыу мөһим. Быларҙың бөтәһен системаға һалыу зарур.
Һуңынан Рөстәм Хәмитов «ВДНХ-Экспо» комплексында ойошторолған «Мәғариф. Фән. Карьера» XVI махсуслаштырылған күргәҙмәһе менән танышты. Республика етәксеһе ГТО нормаларын тапшырыу майҙансығын ҡараны һәм «Workout Башкортостан» спорт хәрәкәте ағзалары менән аралашты.


text:
Кейекселек
Кейекселек —— малсылыҡтың тармағы. Ҡиммәтле тиреле йәнлектәрҙе үрсетеп, уларҙың тиреһен эшкәртеү. XX быуат аҙағынан яңы термин барлыҡҡа килде: тире-күн эшкәртеү индустрияһы. Кейекселек объекттары: шәшке, күк төлкө, сыбар-ҡара төлкө, нутрия (һаҙ ҡондоҙо) кеш, йылға ҡондоҙо, шиншилла (күгелйем һоро тиреле кролик тоҡомо) һәм башҡа ҡиммәтле тиреле йәнлектәр.
Кейекселек XX быуаттың 1960 йылдарынан хайуандар хоҡуҡтарын яҡлаусылар һәм тәбиғи тиреләргә ҡаршылар тарафынан тәнҡитләнә.
Ҡарағыҙ[үҙгәртергә | вики-тексты үҙгәртергә]
Сығанаҡтар[үҙгәртергә | вики-тексты үҙгәртергә]
- Статья «Звероводство» в Большой советской энциклопедии[1]
- ↑ Звероводство — Ҙур совет энциклопедияһында мәҡәлә (3-е издание)


text:
Өфөлә маҡсатлы программалар һаны артты
Өфөлә 2009 йылда бойомға ашырылған маҡсатлы ҡала программалары һаны 2008 йыл менән сағыштырғанда өстән бер өлөшкә тиерлек артты. Был турала бөгөн ҡала хакимиәте башлығы эргәһендәге кәңәшмәлә Өфө хакимиәтенең иҡтисад идаралығы начальнигы Ольга Краснова хәбәр итте.
— Дөйөм алғанда, ҡалала йыл эсендә 39 программа тормошҡа ашырылды – был элгәре йылға ҡарағанда 9-ға күберәк, — тине ул. – Улар араһында иң ҙур блокты социаль программалар (31) тәшкил итә.
Ольга Краснованың һүҙҙәренә ҡарағанда, иҡтисади көрсөк маҡсатлы программаларҙы финанслау күләмдәрендә һәм структураһында сағылды. Мәҫәлән, 2009 йылда бөтә сығанаҡтар иҫәбенә уларҙы тормошҡа ашырыу өсөн 4,24 миллиард һум аҡса йәлеп ителде — 2008 йылдағынан 1,5 миллиардҡа тиерлек кәмерәк. Шул уҡ ваҡытта программаларҙы финанслауҙың дөйөм күләмендә бюджет средстволары өлөшө 2008 йылда 31 проценттан 2009 йылда 66 процентҡа тиклем үҫте.
Ольга Краснова 2010 йылда әлеге ваҡыттағы 39 маҡсатлы программаның 18-е ғәмәлдән сығыуына иғтибар йүнәлтте. Йәғни ҡала хакимиәтенә әленән үк был программалар арҡаһында үҫешкән өлкәләрҙең 2011 йылда ярҙамһыҙ ҡалмауы хаҡында ҡайғыртырға кәрәк.
Ҡала хакимиәте башлығы Павел Качкаевтың һүҙҙәренә ҡарағанда, был йүнәлештә Өфө властары тарафынан эш алып барыла.
— Әммә, — тине Павел Качкаев, – иҡтисади көрсөктө иҫәпкә алып, Өфө халҡына иң кәрәкле программалар ғына финансланасаҡ.


text:
Рөстәм Хәмитов: «Халыҡ сәйәси процестарҙа әүҙем ҡатнаша»Фото: Олег Яровиков
Рөстәм Хәмитов: «Халыҡ сәйәси процестарҙа әүҙем ҡатнаша»
Рөстәм Хәмитов: «Халыҡ сәйәси процестарҙа әүҙем ҡатнаша»Фото: Олег Яровиков
Башҡортостан Президенты Рөстәм Хәмитов «Заманса Рәсәйҙә һайлау системаһы үҫешенең 20 йыллыҡ тәжрибәһе: ҡаҙаныштар, проблемалар, перспективалар» төбәк-ара конференцияһында ҡатнашты. Форум бөгөн Өфөлә асылды.
Республика етәксеһе төбәктең социаль-иҡтисади тормошондағы үҫеш хаҡында һөйләне. Хакимиәт эшенең төп маҡсаты – кешеләр өсөн уңайлы тормош булдырыу, тип билдәләне Рөстәм Хәмитов.
— Республика халҡы бөгөн сәйәси процестарҙа әүҙем ҡатнаша. Һайлауҙар төп сәйәси процестарҙың береһе булып тора. Нәҡ улар күпселек осраҡта ил, территория, федерация субъекты йөҙөн билдәләй, — тине Президент.
Сентябрҙә республикала үткән һуңғы һайлауҙар парламентта төрлө партия вәкилдәренең артыуын күрһәтте. Һәм бөгөн яңы республика парламенты составында алты партия вәкилдәре эшләй.
— Был ысынлап та насар түгел, төрлө ҡараштар, идеялар дөрөҫлөктө асыҡларға ярҙам итәсәк, — тип иҫәпләй Рөстәм Хәмитов.
Шул уҡ ваҡытта, һайлау процестарын ойоштороу – ауыр, тип билдәләне ул. Рәсәй масштабында ла, хатта ҙур булмаған территорияларҙа ла, ауыл ерендә лә. Шуға күрә бөгөнгө конференцияла күп мәсьәләләр буйынса фекер алышырға кәрәк.
Һайлау системаһында һуңғы йылдарҙа билдәле бер бейеклектәргә өлгәшелде, тип билдәләне Башҡортостан Президенты.
Шул уҡ ваҡытта республика башлығы, проблемалар ҙа етерлек, тип билдәләне. Шунһыҙ мөмкин дә түгел. Эш булмаған ерҙә генә һорауҙар юҡ.
— Һайлау комиссияларында эш ҡайнай. Бигерәк тә хәҙер фекерҙәр, идеялар, ҡараштар, тәжрибәләр күп, шул иҫәптән халыҡ-ара кимәлдә лә. Быларҙың барыһын да иҫәпкә алырға, даими рәүештә камиллашырға, үҙгәрергә кәрәк.
Бөгөнгө конференция перспективаларҙы тикшереү буйынса яҡшы фекер алышыу майҙансығына әйләнәсәк. Һайлау процесында бөтә ҡатнашыусыларҙың фекерҙәрен, мәғлүмәти йәмғиәт талаптарын иҫәпкә алып, технологиялар индереү буйынса яңы алымдар кәрәк, тип иҫәпләй республика башлығы.
— Һайлау комиссияларының эше йәмғиәттә сәйәси әүҙемлектең үҫеше менән ҡатмарлашасаҡ ҡына. Беҙҙең бурыс – кешене сәйәси һәм иҡтисади процестарға йәлеп итеү.
Башҡортостан Президенты республика һайлау системаһындағы хеҙмәткәрҙәргә награда тапшырҙы.


text:
Суд «Башнефт»тең акцияларын дәүләткә ҡайтарырға тигән ҡарар сығарҙы
ӨФӨ, 2014 йыл, 30 октябрь. /«Башинформ» мәғлүмәт агентлығы, Эльвира Латипова/.
Бөгөн Мәскәүҙең Арбитраж суды «Башнефт»тең акцияларын дәүләткә ҡайтарырға тигән ҡарар сығарҙы, тип хәбәр итә «Интерфакс». Судья Ольга Александрова ҡарарҙы иғлан иткәндә, РФ Генераль Прокуратураһының «Система» һәм «Система-инвест» акционерҙар финанс корпорацияһына дәғүәһе тулы күләмдә ҡәнәғәтләндерелде, тип белдерҙе.
Суд ҡарарҙың тик һығымта өлөшөн генә уҡып ишеттерә. Бындай ҡарар ҡабул итеүҙең сәбәптәре һуңыраҡ билдәле буласаҡ.
Суд ҡарарына бер ай эсендә яла бирелеүе мөмкин.


text:
Республикала Бөтә Рәсәй кадастр инженерҙары съезы уҙғарыла
ӨФӨ, 2016 йыл, 22 сентябрь. /«Башинформ» мәғлүмәт агентлығы, Галина Бахшиева/.
27-30 сентябрҙә Өфөлә V Бөтә Рәсәй кадастр инженерҙары съезы уҙғарыла. Сара бөйөк рус яҙыусыһы һәм йәмәғәт эшмәкәре, Константиновский межалау институтының беренсе директоры С.Т. Аксаковтың тыуыуына 225 йыл тулыуға арналған.
Башҡортостан Хөкүмәтенең матбуғат хеҙмәтендә хәбәр итеүҙәренсә, съезд эшендә 500-гә яҡын кеше — Рәсәйҙең бөтә төбәктәренән вәкилдәр һәм сит ил делегациялары ҡатнаша.
Рәсәй Иҡтисади үҫеш министрлығы, Росреестр етәкселәре, кадастр инженерҙары ойошмалары, власть органдары вәкилдәре, шулай уҡ кадастр эштәре заказсылары, кадастр инженерҙарын аттестациялау буйынса квалификация комиссиялары белгестәре Өфөгә йыйыла.
2012 йылдан башлап йыл һайын Бөтә Рәсәй кадастр инженерҙары съезы үткәрелә. Унда кадастр өлкәһендәге киҫкен проблемалар һәм уларҙы хәл итеү юлдары тикшерелә.